title: Sander Gulien

text: Sander Gulien (s. 4. huhtikuuta 1974) on hollantilainen Aku Ankka -piirtäjä. Hän kirjoitti ensimmäisen sarjakuvansa jo 13-vuotiaana. Kun Van Schuijlenburg näki hänen potentiaalinsa, niin hän rupesi opettamaan Guliania. Suoritettuaan koulutuksensa, Gulien ryhtyi piirtämään Disneyn sarjakuvia. Kokoelma hänen sarjakuviaan on albumissa, joka ilmestyi vuonna 2003. Se on nimeltään "De Grappigste Avonturen van Donald Duck".


title: Loop Ash

text: Loop Ash (Rūpu Asshu, joskus kirjoitettu myös L∞p Ash näyttääkseen enemmän logolta) on japanilainen ns. independent record label "Visual" tyylisille bändeille. Loop Ashia johtaa Michiru, joka on toiminut mm. n, Aiorian, S to M:n ja Maskin basistina. Loop Ash tunnetaan parhaiten kuuluisan Oshare Kei bändin Antic Cafen levy-yhtiönä. Uusimpana tulijana Loop Ashille on Lolita23q, joka oli ennen Speed Diskin alaisuudessa.


title: Iron Flag

text: Iron Flag on Wu-Tang Clanin neljäs studioalbumi, joka julkaistiin 18. joulukuuta 2001.


title: Iron Flag

text: Albumi nousi Yhdysvalloissa Billboard 200 -listan sijalle 32. Single ”Uzi (Pinky Ring)” nousi Hot R&B/Hip-Hop Songs -listan sijalle 93.


title: Per Hedman

text: Per-Erik Hedman (s. 1959 Bjurholmin kunta) on ruotsalainen sarjakuvakäsikirjoittaja, joka on tehnyt vuodesta 1992 alkaen Disneyn sarjakuvia Egmontille.


title: Continental Basketball Association

text: Continental Basketball Association (CBA) oli Yhdysvalloissa pelattu koripallosarja.


title: Continental Basketball Association

text: Sarja perustettiin vuonna 1946. Kaudella 2007–08 sarjassa pelasi 10 joukkuetta, mutta kauden jälkeen kuusi joukkuetta vetäytyi sarjasta. Neljän joukkueen voimin pelattu kausi 2008–2009 jäi sarjan viimeiseksi.


title: Nedim Gürsel

text: Nedim Gürsel (s. 5. huhtikuuta 1951 Gaziantep, Turkki) on turkkilainen kirjailija. Hän on eturivin turkkilaisia nykykirjailijoita. Hän asuu Ranskassa ja on Ranskan kansalainen. Esikoisteoksestaan "Uzun Sürmüþ Bir Yaz" ('Kesä vailla loppua') hän on saanut Turkin merkittävimmän kirjallisuuspalkinnon. Hän opettaa Sorbonnessa Turkin nykykirjallisuutta ja on myös toimittaja. Hänen romaanejaan on sovitettu teatteriin ja elokuvaksi.


title: Nedim Gürsel

text: Gürsel haastettiin oikeuteen syytettynä, että hänen teoksensa loukkaa "Allahin tyttäret" islamin arvoja. Hänet kuitenkin vapautettiin syytteestä kesäkuussa 2009. Hän on joutunut muuttamaan pysyvästi Ranskaan kirjojensa saaman vastaanoton vuoksi. Hänen teoksensa (Ensimmäinen nainen) sensuroitiin 1983. Häntä vastaan ei kuitenkaan nostettu syytettä, mutta seuraus oli, että hänen teoksiaan ei vuosiin ollut saatavissa Turkissa.


title: Nedim Gürsel

text: Hänen ensimmäiset novellinsa ilmestyivät turkkilaisessa kirjallisuuslehdessä kun hän oli 16-vuotias. Kaunokirjallisuuden lisäksi hän on kirjoittanut esseitä ja matkakertomuksia.


title: Ghostface Killah

text: Dennis Coles (s. 9. toukokuuta 1970), tunnettu paremmin taiteilijanimellään Ghostface Killah, on yhdysvaltalainen rap-artisti ja hiphop-ryhmä Wu-Tang Clanin jäsen. Ghostface Killah julkaisi vuonna 1996 debyyttialbuminsa Ironman. Ghostface Killah julkaisi vuonna 2000 seuraavan albuminsa Supreme Clientelen. Se myi yli 700 000 kappaletta. Hän julkaisi myös Trife Da Godin kanssa albumin vuonna 2005. Ghostface Killah tunnetaan räväkästä pukeutumisestaan, isoista ketjuista ja muista koruista kuten myös ainutlaatuisesta tyylistään. Uransa alussa Ghostface piti kasvoillaan myös naamiota.


title: -OZ-

text: -OZ- on japanilainen visual kei-yhtye, jolla on heavyrock-soundi. -OZ- perustettiin vuonna 2004, mutta he alkoivat julkaista materiaalia vasta vuonna 2005. Ensimmäinen kokonainen albumi julkaistiin kuitenkin vasta 2009. Bändi toimii Loop Ash -levy-yhtiön alaisena.


title: Karl Markovics

text:
Karl Markovics (s. 29. elokuuta 1963 Wien) on itävaltalainen näyttelijä. Markovics oli pääosassa vuoden 2007 parhaan vieraskielisen elokuvan Oscar-palkinnon voittaneessa elokuvassa Väärentäjä. Hän on naimisissa näyttelijätär Stephanie Taussigin kanssa.
Markovich näytteli myös Poliisikoira Rexissä vuosina 1994-1996.


title: Tobias Moretti

text: Tobias Moretti (s. 11. heinäkuuta 1959) on itävaltalainen näyttelijä. Hänet muistetaan parhaiten televisiosarja "Poliisikoira Rex"istä, jossa hän näytteli Richard Moseria vuosina 1994–1998. Muut hänen tunnetut esiintymisensä ovat elokuvissa "Troilus ja Cressida" (1981), "Man Is Man" ja "Die Schatzinsel" (suom. Aarresaari). Hän on ollut vuodesta 1997 naimisissa Julia Morettin kanssa, ja parilla on kaksi lasta; Antonia (s. 1998) ja Lenz Valentino (s. 2001)


title: Bradleyn yliopisto

text: Bradleyn yliopisto eli Bradley University on yksityinen yliopisto Peoriassa, Illinoissa. Se perustettiin vuonna 1897 ja on nykyisin keskikokoinen yliopisto Yhdysvaltain mittakaavassa.


title: Bradleyn yliopisto

text: Urheilussa yliopisto kuuluu Missouri Valley Conferenceen, jossa se kilpailee yhdeksän muun yliopiston kanssa.


title: Nganasanit

text: Nganasanit (aikaisempia nimityksiä "tavgit", "tavgisamojedit"; nganasaniksi "ńaa") ovat Venäjällä Krasnojarskin aluepiirin Taimyrin piirissä asuva, uralilaisen kieliperheen samojedilaiseen haaraan kuuluvaa nganasanin kieltä puhuva kansa. Heillä on laissa tunnustettu Venäjän vähälukuisen alkuperäiskansan asema.


title: Nganasanit

text: Nganasanit jakautuvat läntiseen Avamin ja itäiseen Vadejevin ryhmään. Avamin nganasanit asuvat Dudinkan kuntaan kuuluvissa Ust-Avamin ja Volotšankan taajamissa, Vadejevin nganasanit Hatangan kunnan Novajassa. Kummallakin ryhmällä on oma murteensa. Vuoden 1989 väestönlaskennan mukaan Venäjällä oli 1 300 nganasania, mutta vuonna 2002 enää 834, joista 766 asui Taimyrin piirikunnassa. Nganasanin kielen puhujia laskettiin olevan 505 henkeä. Lähes kaikki nganasanit puhuvat venäjää ja huomattava osa myös dolgaania.


title: Nganasanit

text: Nganasanien esi-isiä ovat samojedit, joihin on sekoittunut varhaisempaa jukagiiri- ja tunguusiväestöä. Alkuperäisväestön elinkeino oli villipeuran metsästys, samojedit toivat alueelle poronhoidon. 1600-luvun alussa seudulle tunkeutuivat jasakkiveroa keränneet venäläiset. Nganasaniheimojen asuinalue käsitti aluksi koko Taimyrin niemimaan aina Hatanganlahdelle saakka. 1700-luvulta lähtien kaakosta tunkeutui jakuutteja, joihin sulautuneet evenkit ja venäläiset muodostivat vähitellen dolgaanien kansanryhmän. Dolgaanit ja lännestä saapuneet nenetsit työnsivät nganasanit niemimaan keskiosan tundralle.


title: Nganasanit

text: Nganasaneja on pidetty Euraasian pohjoisimpana kansana. Pohjoisessa heidän porolaitumensa ulottuivat Taimyrjärvelle 77 leveysasteelle, talvella he siirtyivät lähelle metsätundran rajaa. 1600-luvun alussa nganasaneja oli noin 1 300 henkeä, mutta sen jälkeen heidän määränsä laski mm. kulkutautien takia. 1900-luvun alkuun saakka nganasanit muodostivat patrilineaarisia sukuyhteisöjä.


title: Nganasanit

text: Perinteisiä elinkeinoja ovat poronhoito ja metsästys. Kalastuksen merkitys oli pienempi kuin seudun muilla kansoilla. Perinteinen asumus oli porontaljoilla peitetty kota. 1980-luvun alkuun mennessä poronhoidosta jouduttiin lähes kokonaan luopumaan villipeuran voimakkaan lisääntymisen takia. Nykyään nganasanit asuvat monikansallisissa taajamissa etelämpänä dolgaanien perinteisellä asuinalueella. Vakavia ongelmia ovat työttömyys ja alkoholismi.


title: Nganasanit

text: Poronnahasta valmistettuja perinteisiä vaatteita ja jalkineita käytetään nykyäänkin varsinkin juhla-asuna. Ruokavalio koostuu jäisestä, kuivatusta tai keitetystä poron ja villihanhen lihasta, kalasta sekä nykyään myös leivästä. Uskontoon kuuluu luonnonvoimien ja henkien kunnioitus sekä šamanismi. Rikas suullinen perinne käsittää mytologisia kertomuksia ja epiikkaa, tarinoita, satuja ja lauluja. Laululla ja musiikilla on viime aikoihin saakka ollut uskonnollinen merkitys.


title: Isomyrskyliitäjät

text: Isomyrskyliitäjät ("Macronectes") on ulappaliitäjien heimoon kuuluva ulappalintusuku. Isomyrskyliitäjien sukuun kuuluu BirdLifen mukaan kaksi lajia.


title: Tontut (televisiosarja)

text: Tontut (, ) on espanjalaisen BRB Internacionalin tuottama piirrossarja. Sarja luotiin Espanjassa, mutta sen animoinnista vastasi kanadalainen Cinar-studio, nykynimeltään Cookie Jar Group.


title: Tontut (televisiosarja)

text: Sarja pohjautuu Wil Huygen kirjoittamiin ja Rien Poortvlietin kuvittamiin teoksiin "Suuri tonttukirja" ja "Tonttujen kutsu".


title: Tontut (televisiosarja)

text: Ensimmäisten 26 jakson päähenkilönä on lääkäritonttu "Taavi", joka kiertää metsissä auttamassa eläimiä ratsastaen "Viuhu"-ketulla. Lopuissa 26 jaksossa sarjan päähenkilöinä ovat tuomaritonttu "Klaus" ja hänen apulaisensa "Danny". He kiertävät sovittamassa ongelmia ympäri maata "Henri"-joutsenen selässä.


title: Tontut (televisiosarja)

text: Tontut ovat 15 senttimetriä pitkiä ja painavat 250-300 grammaa. Sarjassa esitellään muun muassa metsätonttuja, särkkätonttuja, puutarhatonttuja, maalaistonttuja, kotitonttuja ja Siperian tonttuja. Tonttujen elinikä on tasan 400 vuotta. On olemassa kuitenkin muutamia tapauksia, jotka ovat eläneet yli 400 vuotta.


title: Tontut (televisiosarja)

text: Tontut elävät pareittain kodikkaissa luolissa tai koloissa puiden alla, seuranaan pari hiirtä. Ruokavalioltaan tontut ovat kasvissyöjiä. Tontuilla on voimat telepatiaan ja mielenhallintaan. Tontut tervehtivät ja osoittavat huomiota toisilleen hieromalla neniään yhteen. Tontut voivat saada lapsia vain kerran elämässään ja aina kerrallaan kaksoset.


title: Tontut (televisiosarja)

text: Tonttujen pahimpia vihollisia ovat peikot; ne ovat pahansuopia ja kömpelöitä olentoja, jotka tekevät harmia metsän asukkaille.


title: Tontut (televisiosarja)

text: Tontut kritisoivat usein ihmisiä eläinten ja luonnon tuhoamisesta, sekä vähättelevät materialistista yhteiskuntaa, vaikkakin ainakin osalla tontuista on myös ihmisystäviä. Tontut varjelevat myös kieltään; ainoa tonttujen kielen sana, jonka ihminen saa lausua, on "Slitzweitz", mikä on hyvän yön toivotus. "Pääartikkeli: Luettelo televisiosarjan Tontut jaksoista"


title: Tontut (televisiosarja)

text: Suomessa esitetty sarja koostuu tuotannollisesti kahdesta eri sarjasta: vuonna 1985 valmistuneesta "David el Gnomo" sekä vuonna 1987 valmistuneesta "La llamada de los gnomos". "Golden Voice" dubbasi sarjan jaksot 1-4 suomeksi VHS-julkaisua varten, mutta myöhemmin sarjaa esitettiin uudelleen dubattuna "Ylellä". Yle esitti sarjan ensimmäisen jakson ensikertaa TV2-kanavalla 9.10.1998.


title: Tontut (televisiosarja)

text: Ylellä esitetyn, suomenkielisen version on ohjannut "Anne Nádasi". Sarjan tunnusmusiikit kyseisessä versiossa esittävät "Anja", "Timo", "Taija" ja "Tuulevi Tyrväinen".


title: Tontut (televisiosarja)

text:
Tonttu - David the Gnome:
80- luvulla julkaistu VHS-kasetti, joka sisälsi sarjan neljä ensimmäistä jaksoa suomeksi dubattuina. Ääninä Golden Voicen ääninäyttelijät.


title: Tontut (televisiosarja)

text:
Tontut: Taavi-tontun huikeat seikkailut:
Ensimmäisen sarjan jaksoista 1, 6, 8, 9, 11, 14 ja 25 koostettu elokuva. Julkaistu VHS:lle ja DVD:lle suomeksi dubattuna. Ääninä samat näyttelijät, kuin Ylen dubbauksessa.


title: Tontut (televisiosarja)

text: Toisen sarjan jaksoista koostettu elokuva. Julkaistu VHS:lle ja DVD:lle suomeksi dubattuna. Ääninä samat näyttelijät, kuin Ylen dubbauksessa.


title: Doug Serrurier

text: Louis Douglas "Doug" Serrurier (9. joulukuuta 1920 – 4. kesäkuuta 2006) oli eteläafrikkalainen Formula 1 -kuljettaja ja kilpa-autovalmistaja. Hän osallistui kolmeen F1 -osakilpailuun kausilla 1962–1963 ja 1965. Hän oli parhaimmillaan yhdestoista Etelä-Afrikan GP:ssä 1963. Hän osallistui kilpailuihin itsevalmistamallaan LDS-autolla. Auto perustui ensin Cooperin ja myöhemmin Brabhamin autoon.


title: Johnny Servoz-Gavin

text: Georges-Francis "Johnny" Servoz-Gavin (18. tammikuuta 1942 Grenoble – 29. toukokuuta 2006 Grenoble) oli ranskalainen F1-kuljettaja. Hän osallistui 13 F1-osakilpailuun kausilla 1967–1970. Hän saavutti yhteensä 9 MM-pistettä, kolme pistesijaa ja yhden palkintosijan, joka tuli Italian GP:stä 1968, jossa hän oli toinen.


title: Johnny Servoz-Gavin

text: Servoz-Gavin voitti Ranskan F3-sarjan mestaruuden vuonna 1966 ja Euroopan F2-mestaruuden vuonna 1969. Hän starttasi eturivistä Monacon GP:ssä 1968 johtaen kilpailua vähän aikaa, kunnes moottori petti. Hän teki historiaa Kanadan GP:ssä 1969 ajamalla ensimmäisenä ja ainoana kuljettajana pisteille nelivetoisella autolla, Matra MS84 4WD -autolla. Gavin ajoi viimeiset pisteensä Espanjan GP:ssä 1970 ollen viides. Karsiuduttuuaan Monacon GP:n aika-ajoissa hän päätti lopettaa F1-uransa.


title: Transformers: Revenge of the Fallen (videopeli)

text: Transformers: Revenge of the Fallen on Activisionin julkaisema kolmannen persoonan ammuntapeli, joka perustuu elokuvaan "". Peli julkaistiin usealle alustalle kesäkuussa 2009.


text: "Revenge of the Fallen" on jaettu kahteen tehtävään, joko pelata Autoboteilla tai Decepticoneilla. Peli seuraa hyvin pitkälti elokuvan juonta, mutta muutamilla lisäjuonilla ja hahmoilla. Toisin kuin edellisessä pelissä pelaaja voi tällä kertaa valita haluamansa juoneen liittyvät tehtävät. Mutta tietyt tehtävät on pakko suorittaa saadakseen auki muut tehtävät ja päästäkseen taistelemaan itse Fallenia (joka on viimeinen loppuvastus molemmissa kampanjoissa) vastaan. Jokaisella hahmolla kaksi eri tuliasetta käytössä ja lisäksi heillä on erikoiskyvyt, joiden pitää latautua uudelleen heti käytön jälkeen ennen kuin sitä voi käyttää uudelleen. Pelin aikana ihmishahmoja nähtiin harvemmin kuin robotteja.


text: Mukana on myös online-peli mahdollisuus viidellä eri moodilla, kuten Deathmatch jossa pelaajat voivat otella toisiaan vastaan millä tahansa hahmoilla. Tämän lisäksi he voivat otella ryhmänä.


text: Muihin versioihin nähden PlayStation 2:lla ja Wiillä käytössä on vain kaksi pelitilaa. Kampanjatila on yhdistetty yhdeksi kokonaiseksi tarinaksi, jossa pelataan lähes vuorotellen Autoboteilla ja Decepticoneilla. Areenatila on kaksinpeli, jossa pelaajat saavat valita itselleen oman hahmonsa kuudesta käytettävissä olevista hahmoista. Tarkoitus on yhteispelillä tuhota vastaan tulevat viholliset.


title: Hell on Wheels

text: Hell on Wheels on yhdysvaltalaisen metalliyhtye Manowarin ensimmäinen livealbumi. Levy on nauhoitettu vuonna 1997 "Louder Than Hell" -kiertueella, ja se julkaistiin 1998. Albumin kokonaiskesto on 1 tunti, 59 minuuttia ja 26 sekuntia.


title: Backseat (kappale)

text: Backseat on suomalaisen hard rock-yhtyeen Peer Güntin yksi tunnetuimmista kappaleista. Se julkaistiin singlenä yhtyeen samannimiseltä albumilta "Backseat" vuonna 1986, jolloin se nousi Suomen virallisen listan sijalle 14. Kappaleen ovat säveltäneet Timo Nikki, Teijo Erkinharju ja Teijo Kettula. "Backseat" valittiin Peer Güntin parhaaksi kappaleeksi Radio Rockin Suurimmat Yhtyeet-äänestyksessä ja "parhaaksi ajobiisiksi" Radio Cityn äänestyksessä kesällä 2012.


title: Backseat (kappale)

text: Singlen B-puolena on kappale nimeltä "Little Squeezer". "Backseat" on myös julkaistu Peer Güntin jokaisella live- ja kokoelmalevyllä.


title: Under a Violet Moon

text: Under a Violet Moon on folk rock -yhtye Blackmore’s Nightin toinen albumi. Albumi julkaistiin 13. heinäkuuta 1999 Steamhammer US -levy-yhtiön kautta.


title: Prionit (linnut)

text: Prionit ("Pachyptila") on ulappaliitäjien heimoon kuuluva ulappalintusuku. Prionien sukuun kuuluu BirdLifen mukaan kuusi lajia.


title: John Farnham

text: John Peter Farnham (s. 1. heinäkuuta 1949) on englantilaissyntyinen australialainen poplaulaja, joka tunnetaan esimerkiksi kappaleesta "You're the Voice" vuodelta 1986. Farnham on ollut esimerkiksi yhtyeessä Little River Band.


title: John Farnham

text: Farnham on naimisissa Jillian Billmanin kanssa. Parilla on kaksi lasta, Robert ja James Farnham.


title: NBA:n varaustilaisuus 1997

text: NBA:n vuoden 1997 varaustilaisuus pidettiin 25. kesäkuuta 1997 Charlottessa, Pohjois-Carolinassa.


title: David Grann

text: David Grann (s. 10. maaliskuuta 1967 New York, New York, Yhdysvallat) on yhdysvaltalainen toimittaja ja kirjailija, jonka esikoisteos "The Lost City of Z" oli heti kirjallinen läpimurto ja nousi sekä myynnilliseksi menestykseksi että on saanut kriitikkojen kehut.


title: David Grann

text: Grann on ollut vuodesta 2003 The New Yorkerin toimittaja, joka on kirjoittanut esikoisteoksensa "The Lost City of Z – A Tale of Deadly Obsession in the Amazon" Indiana Jonesin esikuvasta Percy Harrison Fawcettista. Hän törmäsi Fawcettin nimeen Arthur Conan Doylesta kertovissa teoksissa kirjoittaessaan lehtiartikkelia Sherlock Holmes -tutkijan salaperäisestä kuolemasta. Fawcett on myös Doylen tieteisromaanin "Kadonnut maailma" päähenkilön John Roxtonin esikuva. Fawcett-kirjaa tehdessään Grann teki tutkimustyötä myös Etelä-Amerikassa Amazonin alueella, missä Fawcettin arvellaan kadonneen. Kirjan tekemiseen kului neljä vuotta. "The Lost City of Z:n" elokuvaoikeudet ostettiin jo ennen kirjan julkaisua, ja James Grayn ohjaama filmatisointi "The Lost City of Z" sai ensi-iltansa New Yorkin elokuvajuhlilla 2016.


title: David Grann

text: Grann on kirjoittanut aiemmin novelleja, joita on julkaistu antologioissa.


title: Leonardo Mayer

text: Leonardo Mayer (s. 15. toukokuuta 1987 Corrientes) on argentiinalainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 21 ja nelinpelissä sijalle 58. Hän on voittanut kaksinpelissä kaksi ATP-turnausta ja nelinpelissä yhden.


title: Leonardo Mayer

text: Ranskan avoimissa 2009 Mayer selviytyi ensimmäistä kertaa Grand Slam -turnauksen pääsarjaan karsintojen kautta. Ensimmäisellä kierroksella hän voitti turnauksen 15:nneksi sijoitetun James Blaken lukemin 7–6(6), 7–5, 6–2, mutta hävisi toisella kierroksella Tommy Haasille lukemin 3–6, 6–7(2), 6–3, 6–4, 3–6. Wimbledonissa 2009 Mayer voitti ensimmäisellä kierroksella Oscar Hernandezin erin 6–0, 6–0, 6–3. Toisella kierroksella hän hävisi turnauksen kymmenenneksi sijoitetulle Fernando Gonzálezille lukemin 7–6(4), 4–6, 4–6, 4–6. Yhdysvaltain avoimissa 2009 hän voitti Andrey Golubevin lukemin 6–4, 4–6, 7–5, 6–3. Toisella kierroksella hän hävisi 15:nneksi sijoitetulle Radek Štěpánekille lukemin 6–7(5), 3–6, 4–6.


title: Leonardo Mayer

text: Ranskan avoimissa vuonna 2010 Mayer pääsi ensimmäistä kertaa Grand Slam -turnauksessa kolmannelle kierrokselle asti. Kolmannella kierroksella hän hävisi viiden erän ottelun Marin Čilićille.


title: Rudolf Koch

text: Rudolf Koch (20. marraskuuta 1876 Nürnberg – 9. huhtikuuta 1934 Offenbach am Main) oli saksalainen kalligraafikko, kirjasinsuunnittelija ja opettaja. Ollessaan Offenbachin taideteollisuuskoulun johtajana Koch loi uusia kirjasintyyppejä, kokosi ympärilleen nuoria taiteilijoita ja osoitti kirkkotaiteelle uuden suunnan.


title: Almby IK

text: Almby Idrottsklubb, lyhyemmin Almby IK tai AIK, on vuonna 1923 perustettu ruotsalainen urheiluseura Örebrosta. Seuran alkuperäiset lajit olivat jalkapallo sekä jääpallo. Mäkihyppy oli lajina vuosina 1927–1966. Jalkapallosta luovuttiin vuonna 1934 sarjajärjestelmän matkakustannusten vuoksi. Jääpallokin on aikojen kuluessa tullut ja mennyt. Nykyisistä lajeista suunnistus on ollut mukana vuodesta 1929 ja pyöräilyä harrastettiin jo 1930. Näiden lisäksi nykyiseen lajivalikoimaan kuuluu hiihto.


title: Almby IK

text: Suunnistuksessa seuran miehet ovat voittaneet Tiomilan vuosina 1988 ja 1985 ja Jukolan viestin 1985, 1984 ja 1981. Naiset ovat voittaneet Venlojen viestin 1983. Seuran menestyneimpiä suunnistajia ovat Jörgen Mårtensson ja Karin Rabe.


title: Raimo Suikkari

text: Raimo Kalevi Suikkari (5. marraskuuta 1939 Antrea – 7. heinäkuuta 2015 Espoo) oli suomalainen runoilija, kirjailija ja pienkustantaja. Hän toimi itsenäisenä kirjailijana ja pienkustantajana vuodesta 1992 alkaen kuolemaansa asti. Suikkari oli lisäksi Suomen Pienkustantajat ry:n hallituksessa 2000-luvulla sekä Espoon kirjailijat ry:n hallituksessa ja sihteerinä vuosina 1997–2007.


title: Välimeren kilpailut 2009

text: Välimeren kilpailut 2009 pidettiin Pescarassa Italiassa 25. kesäkuuta–5. heinäkuuta 2009. Ne olivat järjestyksessään 16. Välimeren kilpailut, ja niihin osallistui 23 maata.


title: Jalkapallo Välimeren kilpailuissa 2009

text: Vuoden 2009 välimeren kilpailujen jalkapalloturnaus alkoi 25. kesäkuuta ja loppui 4. heinäkuuta. Turnauksessa pelasi yhteensä 12 maata. Sen voitti Espanja voitettuaan loppuottelussa Italian. Kolmanneksi sijoittui Libya voitettuaan Ranskan rangaistuspotkukilpailuun menneessä ottelussa.


title: Jalkapallo Välimeren kilpailuissa 2009

text: 4 maalia:


title: Jalkapallo Välimeren kilpailuissa 2009

text: 3 maalia:


title: Jalkapallo Välimeren kilpailuissa 2009

text: 2 maalia:


title: Jalkapallo Välimeren kilpailuissa 2009

text: 1 maali:


title: Kontomárin verilöyly

text: Kontomárin verilöyly () oli saksalaisten laskuvarjojääkäreiden suorittama Kontomárin kylän miespuolisten asukkaiden teloitus 2. kesäkuuta 1941. Teloitus oli ensimmäinen lukuisista saksalaisten tekemistä siviileihin kohdistuneista kostoiskuista Kreetalla sen miehityksen aikana. Sotarikos tapahtui laskuvarjojääkärikenraali Kurt Studentin määräyksestä ja se oli kosto saaren asukkaiden osallistumisesta puolustustaisteluun, joka oli päättynyt antautumiseen vain kaksi päivää aiemmin.


title: Kontomárin verilöyly

text: Tapahtuman tallensi filmille Franz-Peter Weixler, joka toimi Saksan asevoimien Wehrmachtin sotakirjeenvaihtajana.


title: Kontomárin verilöyly

text: Kontomárin kylä kuuluu Plataniáksen kuntaan ja se sijaitsee Kreetan pohjoisrannikolla 18 kilometriä Chaniásta länteen. Yksi Saksan maahanlaskujoukkojen pudotuspaikoista oli Málemen lentokenttä, joka sijaitsee noin kolme kilometriä Kontomárista luoteeseen. Kenttä oli valtausoperaation kannalta oleellinen kohde, koska sen kautta kuljetuskoneet saattoivat huoltaa joukkoja, tuoda vahvistuksia ja evakuoida haavoittuneita.


title: Kontomárin verilöyly

text: Kreetan taistelu alkoi 20. toukokuuta 1941. 1. maahanlaskurynnäkkörykmentti laskeutui Málemen kentästä kaakkoon sen läheisyyteen. Pudotusalue ulottui Plataniákseen ja Kontomáriin. Aluetta puolustivat 21. ja 22. uusiseelantilaiset jalkaväkipataljoonat. Mukaan liittyi usein primitiivisin asein varustautuneita paikallisia halukkaina puolustamaan kotejaan. 1. maahanlaskurynnäkkörykmentti kärsi suuria tappioita; lähes 400 miestä, joihin kuului rykmentin komentaja Otto Scherber.


title: Kontomárin verilöyly

text: Plataniáslaisten lailla siviilit osallistuivat puolustukseen eri puolella saarta. Liittoutuneiden joukot ja asukkaat tarjosivat sitkeän ja rohkean puolustuksen. Saksalaisten operaatiosuunnitelma ei ollut ottanut huomioon kreetalaisia riskitekijänä. Ennen kuin taistelu oli ohi hyökkääjien keskuudessa kiersi usein liioiteltuja huhuja, joiden mukaan paikalliset olisivat kiduttaneet ja silponeet saksalaisia. Huhujen kantauduttua aina Berliiniin Luftwaffen päämajaan ilmavoimien komentaja Hermann Göring käski Studentia tutkimaan tapaukset ja kostamaan ne. Laskuvarjojääkärikenraali Julius Ringel oli kirjoittanut jo 23. toukokuuta käskyn, jonka mukaan siviilien toiminta tulee kostaa. Student toimi Kreetan antautumisen jälkeen 20 päivän ajan väliaikaisena kuvernöörinä. Hän vahvisti Ringelin käskyn ja käynnisti näin sarjan raakoja kostoiskuja eri puolella saarta. Kostot tuli suorittaa nopeasti ja armotta ilman oikeudenkäyntejä tai muita muodollisuuksia ja teloitukset tuli suorittaa samat yksiköt, jotka olivat kohdanneet vastarintaa paikallisilta. Ringelin käsky kuului seuraavasti:


title: Kontomárin verilöyly

text: Todistuksensa mukaan Weixler sai kuulla tulevasta teloituksesta 1. tai 2. kesäkuuta. Nuori saksalaisupseeri oli vihjannut hänelle, että hän tulisi näkemään jotain todella mielenkiintoista. Kuultuaan tulevan operaation laadusta Weixler oli puolustellut kreetalaisia sanomalla, ettei hän ollut nähnyt yhtäkään silvottua saksalaissotilasta, vaan tusinoittain kaatuneita, joiden kasvot olivat mädänneet nopeasti helteiden takia ja vahingoittuneet raatolintujen vuoksi. Weixler tavoitti yliluutnantti Horst Trebesin, joka oli pitämässä puhetta rangaistuskomennuskuntaan valituille miehille ja sai luvan seurata mukana. Matkalla Kontomáriin Trebes pysäytti saattueen ja näytti Weixlerille saksalaisia kaatuneita. Weixlerin mukaan vammat johtuivat mätänemisestä, mutta entinen Hitler-nuori Trebes kiihotti miehiään saarelaisväestöä vastaan. Näiden saksalaisten kaatumisesta syytettiin kontomárilaisia.


title: Kontomárin verilöyly

text: Komennuskuntaan kuului Trebesin lisäksi toinen luutnantti, kaksi aliupseeria, tulkki ja noin 25 sotamiestä, jotka kuuluivat 1. maahanlaskurynnäkkörykmentin III pataljoonaan. Neljä kuorma-autollista laskuvarjojääkäreitä yliluutnantti Horst Trebesin komentamina saapui Kontomáriin. Hän komensi asukkaat kerättäväksi kylän aukiolle. Yhdestä talosta löytyi saksalaissotilaan päällystakki, jonka selässä oli verinen luodinreikä. Talo poltettiin välittömästi. Kun asukkaita kuulusteltiin yksi kylän miehistä tunnusti ampuneensa saksalaisen. Weixler pyysi Trebesiä pidättämään miehen, mutta vapauttamaan muut. Trebes kieltäytyi, valikoi miehistä ryhmän vankeja ja kertoi tulkin välityksellä kyläläisille, että miehet tultaisiin ampumaan ja että hautaaminen jäisi kyläläisille. Ruumiit tuli haudata kahden tunnin sisään. Weixler kertoi auttaneensa yhdeksän miestä pakenemaan samalla kun Trebes oli kiinnittänyt huomionsa muualle.


title: Kontomárin verilöyly

text: Vangitut kuljetettiin kylän laidoilla oleviin oliivipuulehtoihin ja teloitettiin. Saksalaisten mukaan 23 asukasta teloitettiin, mutta muiden lähteiden mukaan luku nousi noin 60. Kreetan miehityksestä kirjoittanut G. C. Kiriakopoulos mainitsee luvuksi 25.


title: Kontomárin verilöyly

text: Kontomárin verilöylyä seurasi sarja vastaavia, jopa raaempia kostoiskuja. Yksi näistä oli Kántanoksen tuhoaminen, jonka raakuus ja systemaattisuus vastasi Lidicen tuhoamista Tšekkoslovakiassa 1942.


title: Kontomárin verilöyly

text: Kesän 1941 jälkeen sotakirjeenvaihtaja Franz-Peter Weixler erotettiin asevoimista poliittisista syistä. Myöhemmin häntä syytettiin maanpetoksesta, koska hän oli vuotanut sensuroimatonta materiaalia koskien laskuvarjojoukkojen toimintaa Kreetalla, mukaan lukien Kontomárin valokuvat. Hän oli myös auttanut joitakin kreetalaisia pakenemaan. Gestapo pidätti Weixlerin, joka tuomittiin Natsi-Saksan kansantuomioistuimessa vankeuteen tammikuussa 1944. Toisen maailmansodan jälkeen marraskuussa 1945 Weixler kirjoitti valaehtoisen todistuksen, joka sisälsi silminnäkijän kuvauksen Kontomárin verilöylystä ja toimi näin todistajana Göringia vastaan Nürnbergin oikeudenkäynneissä. Hänen valokuviensa negatiivit löytyivät Saksan arkistoista 1980-luvun alussa.


title: Kontomárin verilöyly

text: Heinäkuussa 1941 teloituskomennuskuntaa johtanut Horst Trebes palkittiin rautaristin ritariristillä sankaruudestaan Kreetalla. Hän kuoli Normandian maihinnousun yhteydessä kesällä 1944. Ensimmäisen teloituskäskyn kirjoittajaa Julius Ringeliä ei syytetty sotarikoksista sodan jälkeen. Myös hänet palkittiin ritariristillä.


title: Kontomárin verilöyly

text: Liittoutuneet internoivat käskyn allekirjoittajan ja antautumisen jälkeisistä teloituksista vastuussa olleen Kurt Studentin sodan loputtua 1945. Häntä syytettiin Kontomárista ja muista lyhyen hallintonsa aikana tehdyistä sotarikoksista Kreetalla. Student tuomittiin viideksi vuodeksi vankeuteen, mutta valitustuomioistuimessa syytteistä luovuttiin ja hänet vapautettiin jo 1948. Kreikka vaati Studentin luovuttamista syytettäväksi sotarikoksista, mutta tästä kieltäydyttiin terveyssyihin vedoten. Hän oli saanut aivovamman Amsterdamin valtauksen yhteydessä 1940. Myöhemmin Studentista tuli muun muassa Erwin Rommelin ja Heinz Guderianin ohella yksi niistä saksalaiskenraaleista, joita ihailtiin sodan jälkeisessä populaarissa sotahistoriassa.


title: Tummalaulumesikko

text: Tummalaulumesikko ("Meliphaga lewinii") on itäisessä Australiassa tavattava mesikkoihin kuuluva varpuslintu. Laji on nimetty australialaisen taidemaalarin John Lewinin mukaan.


title: Tummalaulumesikko

text: Kooltaan tummalaulumesikko on noin 20–22 cm. Yleisväritykseltään lintu on vihertävän harmaa. Nokasta silmäkulmaan ulottuu kapea viiru paljasta vaaleaa nahkaa. Silmän takana on vaaleankeltainen kuunsirppimäinen laikku. Lennossa näkyy tummalaulumesikon siipihöyhenten vaaleat reunat. Molemmat sukupuolet muistuttavat toisiaan ulkonäöltään. Nuoret lajin yksilöt eroavat aikuisista tummalaulumesikoista silmien värin perusteella. Nuorilla silmät ovat rusekat, kun ne aikuisilla ovat siniset. Ulkonäöltään tummalaulumesikoa muistuttavat tarhalaulumesikko ("Meliphaga garcilis") ja nokilaulumesikko ("Meliphaga notata"), mutta ovat molemmat pienempiä. Paras tummalaulumesikon tuntomerkki on sen kauas kuuluva konekiväärin ääntä muistuttava laulu.


title: Tummalaulumesikko

text: Tummalaulumesikkoa tavataan Australian itärannikolla pohjoisesta Queenslandista Victorian osavaltion keskiosiin. Lajin elinympäristöä ovat sademetsät ja kosteat pensaikkoalueet. Laji vaeltaa usein myös avoimemmillekin seuduille. Lintu on pääosin paikkalintu, mutta muuttaa talveksi korkeilta seuduilta matalammille.


title: Tummalaulumesikko

text: Tummalaulumesikon pesimäkausi kestää syyskuusta tammikuulle. Suuri, kuppimainen pesärakennetaan kasvimateriaalista ja sidotaan yhteen hämähäkinseitin avulla. Naaras munii kahdesta kolmeen munaa, joita haudotaan kaksi viikkoa. Molemmat vanhemmat osallistuvat poikasten hoitoon.


title: Tummalaulumesikko

text: Tummalaulumesikon ravinto koostuu pääsoin hedelmistä ja marjoista, mutta laji syö myös mettä ja hyönteisiä, joita se syö lennosta. Laji elää yleensä yksin, mutta voi myös muodostaa löyhiä noin kymmenen yksilön parvia.


title: Sinimarliini

text: Sinimarliini eli purjemarliini ("Makaira nigricans") on purjekalojen heimoon kuuluva marliinikala. Se on lihansyöjä, joka käyttää ravinnokseen monenlaisia eläviä organismeja lähellä veden pintaa. Sinimarliini on suosittu ja arvostettu saalis urheilukalastuksessa.


title: Sinimarliini

text: Sinimarliininaaras voi saavuttaa 4,3 metrin pituuden ja 540 kg painon. Painoennätys on 636 kg. Koiraat kasvavat hitaammin ja pienemmiksi kuin naaraat.


title: Sinimarliini

text: Sinimarliinin ruumis on päältä koboltinsininen ja alta hopeanvalkoinen. Sinisessä osassa on korkeussuuntaisia valkoisia raitoja. Otsa on hyvin korkea; ruumis on edestä paksu ja se kapenee taaksepäin. Yläleuka on pidentynyt keihäänmuotoiseksi. Pyrstö on korkea ja puolikuun muotoinen. Selkäevä on aivan edessä korkea ja matalampi takana.


title: Sinimarliini

text:
Sinimarliinia esiintyy Atlantin valtameressä. Pääasiassa sen elinalueen rajat ovat etelässä Hyväntoivonniemen ja Rio de la Platan välillä, pohjoisessa Espanjan luoteisrannikon ja Newfoundlandin eteläosien välillä.
Sinimarliinia esiintyy myös muissa merissä, mm eteläisellä intian valtamerellä se on suosittu urheilukalastuksen kohde.


title: Sinimarliini

text: Sinimarliinit saavuttavat sukukypsyyden 2-4 vuoden iässä. Lisääntymisaika on myöhäiskesästä syksyyn; kuteminen tapahtuu toukokuussa. Naaras voi kutea neljäkin kertaa yhtenä kutuaikana, kerrallaan jopa 7 miljoonaa mätimunaa, joista kukin 1 mm läpimitaltaan. Mätimunista vain harvat saavuttavat sukukypsyyden.


title: Sinimarliini

text: Koiraiden on todettu saavuttaneen 18:n ja naaraiden 27 vuoden iän.


title: Sinimarliini

text: Sinimarliinin pääravintoa ovat pääasiassa kalmarit, mustekalat ja pienet tai keskikokoiset kalat. Sen uskotaan käyttävän pitkää keihäsmäistä yläleukaansa saaliin tainnuttamiseen.


title: Sinimarliini

text: Sinimarliini saadaan tavallisesti saaliiksi sivusaaliina tonnikaloille tarkoitetuissa pitkäsiimoissa. Lajilla on kuitenkin kaupallista arvoa ympäri maailman. Vuonna 2000 sinimarliinia kalastettiin yhteensä 3064 tonnia. Sen liha on hyvänlaatuista, vaaleaa ja runsasrasvaista. Lihaa arvostetaan erityisesti Japanissa, missä sitä käytetään erityisesti sashimin valmistukseen.


title: Sinimarliini

text: Urheilukalastuksessa sinimarliini on erittäin haluttu ja arvostettu saalis.


title: Istiophorus

text: Istiophorus on ahvenkalojen (Perciformes) lahkoon ja purjekalojen (Istiophoridae) heimoon kuuluva kalasuku.


title: Istiophorus

text: Sukuun luetaan kuuluvan kaksi suurikokoista lajia, Tyynessämeressä ja Intian valtameressä elävä purjekala sekä atlantinpurjekala. Kummallakin lajilla yläleuka on pidentynyt keihäsmäiseksi. Ne ovat maailman nopeimpia kaloja, jopa 110 km/h vauhdista on kerrottu. Kummankaan lajin pituus ei ylitä kolmea metriä ja paino harvoin ylittää 90 kg. Purjekalat tunnistaa helposti suurista selkäevistään.


title: Istiophorus

text: Purjekalat ovat erittäin himoittua ja arvostettua saalista urheilukalastuksessa, jonka lisäksi niitä pyydetään teollisesti. Purjekalojen lihaa voi nähdä kalatiskillä.


title: Arturo Schwarz

text: Arturo Schwarz (s. 1924 Alexandria, Egypti) on italialainen taidehistorioitsija, professori, taidekonsultti ja kansainvälisten näyttelyjen kuraattori. Hän on kerännyt laajan kokoelman Marcel Duchampin, André Bretonin, Man Rayin ja Jean Arpin sekä muiden 1900-luvun taiteilijoiden teoksia. Hän on myös kirjailija ja runoilija. Schwarz on käsitellyt kirjoituksissaan Marcel Duchampia, Man Rayta, surrealisteja ja dadaisteja.


title: Arturo Schwarz

text: Schwarz karkotettiin poliittisen aktivismin vuoksi Egyptistä 1949. Hän asettui Italiaan Milanoon ja aloitti silloin taiteenkeräämisen. Hänen yhteistyönsä Jerusalemissa sijaitsevan Israel-museon kanssa alkoi 1972, jolloin hän lajoitti museolle 13 Duchampin teosten kopioita, jotka hän oli tehnyt 1964 Duchampin kanssa. 1991 hän lahjoitti laajan arkistonsa. Vuonna 1998 hän lahjoitti museolle 800-teoksen kokoelma dadan ja surrealismin taidetta. Kokoelmasta oli Gettyn museo tarjonnut hänelle suuret summat.


title: Arturo Schwarz

text: Israelin museon peruskorjaustyön aikana kokoelmasta kiersi maailmalla 250 teosta, ja ne ovat esillä Helsingissä Taidemuseo Tennispalatsin näyttelyssä "Suuntana surrealismi – mestariteoksia Jerusalemin Israel-museosta" 22.9.2009 saakka.


title: Purjekalat

text: Purjekalat (Istiophoridae) on ahvenkalojen (Perciformes) lahkoon kuuluva kalaheimo, jonka lajit ovat purjekaloja ja marliineja. Niitä tavataan ympäri maailman valtameriä. Heimon kaikilla lajeilla on keihäsmäiseksi pidentynyt yläleuka, siro ruumis ja huomattava selkäevä. Heimon kalat ovat maailman nopeimpia kaloja; purjekalan on kerrottu saavuttaneen jopa 110 kilometrin tuntinopeuden.


title: Purjekalat

text: Purjekalat ja marliinit ovat haluttuja ja arvostettuja urheilukalastuksen saalislajeja. Ernest Hemingwayn romaanissa Vanhus ja meri kuvaillaan suuren marliinin kalastusta.


title: Purjekalat

text: Heimossa on viisi sukua ja yksitoista lajia.


title: Hans Backe

text: Hans Backe (s. 14. helmikuuta 1952 Luulaja) on ruotsalainen jalkapallovalmentaja ja entinen pelaaja. Hän on tehnyt pitkän uran kansainvälisessä jalkapallossa sekä tullut tunnetuksi TV4:n jalkapalloasiantuntijana.


title: Hans Backe

text: Backen peliura jäi varsin vaatimattomaksi. Parhaimmillaan hän pelasi IF Brommapojkarnassa vuosina 1977–1978 32 ottelua ja teki niissä seitsemän maalia.


title: Hans Backe

text: Valmentajana Backe on kuitenkin tunnettu paitsi Ruotsissa myös ympäri maailmaa. Hän aloitti uransa Djurgårdens IF:n päävalmentajana 1982. Läpimurtonsa hän teki Österin päävalmentajana luotsaten seuran takaisin Allsvenskaniin kauden 1990 päätteeksi. Kaudella 1992 Öster oli lähellä mestaruutta, mutta lopulta AIK vei kirkkaimman pokaalin dramaattisten vaiheiden jälkeen Österin hävittyä päätösottelussa kiistanalaisen tuomariratkaisun jälkeen.


title: Hans Backe

text: 1993 Backe siirtyi juuri AIK:hon, jossa hän valmensi kahden kauden ajan, muttei onnistunut voittamaan mestaruutta. AIK-pestinsä jälkeen Backe valmensi Norjassa ja Tanskassa luotsaten Aalborg BK:n Tanskan mestariksi 1999. Tuplamestaruus oli lähellä, mutta Akademisk Boldklub oli cup-finaalissa kuitenkin vahvempi.


title: Hans Backe

text: Kaudella 2000–2001 Backe valmensi itävaltalaista SV Austria Salzburgia palaten jälleen takaisin Tanskaan. Syyskuussa 2001 Backe siirtyi tuoreen Tanskan mestarin, FC Kööpenhaminan päävalmentajaksi. Debyyttikaudella mestaruus karkasi suureksi pettymykseksi paikallisvastustaja Brøndby IF:lle, mutta seuraavina vuosina FCK dominoi Tanskan jalkapalloa voittaen mestaruuden 2003 ja 2004. Backe jätti seuran lopulta joulukuussa 2005 ja hänestä tuli seuraa pisimpään valmentanut päävalmentaja.


title: Hans Backe

text: Huhtikuussa 2006 Backe siirtyi kreikkalaisen Panathinaikosin peräsimeen, mutta sai potkut jo syyskuussa. Kaudella 2007–2008 hän toimi Sven-Göran Erikssonin apuvalmentajana Manchester Cityssä. Yhteistyö Svenniksen kanssa jatkui City-potkujen jälkeen Meksikon maajoukkueessa, josta hän sai Erikssonin ja Tord Gripin lailla potkut helmikuussa 2009.


title: Hans Backe

text: Syksyllä 2009 Backe oli median spekulaatioissa vahvasti tyrkyllä Ruotsin maajoukkueen uudeksi päävalmentajaksi. 27. lokakuuta spekulaatiot kuitenkin saivat päätöksensä, kun Backe allekirjoitti kolmivuotisen sopimuksen Englannin kakkosliigassa pelaavan Notts Countyn päävalmentajan tehtävistä. Sven-Göran Eriksson toimii seuran teknisenä johtajana ja Tord Grip erityisneuvonantajana. Backen ura Notts Countyssa jäi kuitenkin vain yhdeksän ottelun mittaiseksi, sillä hän erosi tehtävistään joulukuun puolivälissä. Taustalla olivat seuran omistussuhteiden epäselvyydet.


title: Hans Backe

text: Tammikuun alussa 2010 Backe siirtyi MLS-liigassa pelaavan Red Bull New Yorkin päävalmentajaksi. Hänen johdollaan Red Bull voitti kaudella 2010 MLS:n Eastern Conferencen mestaruuden, mutta putosi valtakunnallisesta mestaruustaistelusta puolivälierissä. Kaudella 2011 tie katkesi myös mestaruuspuolivälieriin. Kaudella 2012 Red Bull oli konferenssissaan kolmas. Tulos ei tyydyttänyt seurajohtoa ja marraskuussa 2012 kerrottiin, ettei Backen sopimusta seuran kanssa jatketa. Elokuussa 2015 Suomen jalkapalloliitto tiedotti Backen aloittavan Suomen jalkapallomaajoukkueen päävalmentajana tammikuussa 2016. Palloliitto erotti Backen päävalmentajan tehtävästä joulukuussa 2016.


title: Hans Backe

text: Backe on naimisissa ja hänellä on kolme lasta.


title: Iberiankeisarikotka

text: Iberiankeisarikotka ("Aquila adalberti") on hyvin harvinainen haukkalaji. Se muistuttaa paljon keisarikotkaa, joka tosin on hieman suurempi. Aiemmin nämä onkin luettu alalajeiksi. Iberiankeisarikotkaa tavataan Espanjan lounaisosissa ja Portugalissa, mutta yksittäisinä pareina se pesii mahdollisesti myös Marokossa.


title: Iberiankeisarikotka

text: Iberiankeisarikotka on 72–85 cm pitkä ja sen siipiväli on 180–210 cm. Se painaa 2 500–3 500 grammaa. Laji muistuttaa ulkonäöltään paljon keisarikotkaa. Vanhalla linnulla siiven etureuna on kuitenkin valkoinen sekä siiven ylä- että alapuolella. Iberiankeisarikotkan valkoiset hartialaikut ovat yleensä suuremmat kuin keisarikotkalla sijaiten edempänä, jolloin ne usein yhdistyvät valkeaan siiven etureunaan. Lisäksi iberiankeisarikotkan siipisulat ovat tummemmat eivätkä niin selvästi poikkijuovaiset, ja pyrstön tyvi vaaleammanharmaa ja juovaton. Nuori iberiankeisarikotka on nuorta keisarikotkaa punaruskeampi eikä sen puvussa ole viirutusta, vaan korkeintaan hyvin heikkoa kuviointia.


title: Iberiankeisarikotka

text: Iberiankeisarikotkaa tavataan Keski- ja Lounais-Espanjassa sekä Portugalin itäosissa. Marokosta se on hävinnyt. Marokosta on kuitenkin pesimähavainto vuodelta 1995, joten maassa voi olla yhä joitain pesiviä pareja. 1800-luvulla laji pesi myös Algeriassa, mutta sittemmin se on sieltä hävinnyt. Lajin pesimäkanta on nykyään noin 200 paria. Yksilömääräksi arvioidaan 450–600 yksilöä, joista 300–400 on täysikasvuisia.


title: Iberiankeisarikotka

text: Iberiankeisarikotkaa tavataan pääasiassa nahkealehtisen kasvillisuusvyöhykkeen metsissä, mutta myös marskimailla. Riittävä saaliseläinten määrä on tärkeä vaatimus elinympäristölle.


title: Iberiankeisarikotka

text: Vanhat iberiankeisarikotkat ovat paikkalintuja, mutta nuoret yksilöt vaeltavat itenäistymisensä jälkeen.


title: Iberiankeisarikotka

text: Iberiankeisarikotkan tärkeintä ravintoa ovat jänikset. Se syö myös raatoja, kyyhkyjä ja muita lintuja sekä matelijoita.


title: Äänis

text: Äänis on harvinainen suomalainen etunimi. Sillä oli oma nimipäivä 2. lokakuuta vuosina 1929–1949. Se on ollut suomalaisen almanakan kaikkien aikojen ainoa Ä-alkuinen nimi. Se viittaa Itä-Karjalassa sijaitsevaan Äänisjärveen ja kuuluu suursuomalaisiin nimiin.


title: Äänis

text: Pääosa Ääniksistä on saanut nimensä 1940-luvulla. Jatkosodan aikana Äänis-nimen antamista perusteltiin joskus sillä, että lapsi oli kastettu rintamalta tuodulla Äänisen vedellä. Kustaa Vilkunan "Etunimet"-kirjassa Äänis on merkitty naisennimeksi, vaikka sen on saanut ainakin 50 miestä ja alle 30 naista.


title: Äänis

text: Jyrki Äänis Kaleva Vesikansa, toimittaja ja tietokirjailija


title: Wolfgang Seidel

text: Wolfgang Seidel (4. heinäkuuta 1926 Dresden – 1. maaliskuuta 1987 München) oli saksalainen F1-kuljettaja. Seidel ajoi yleensä itsensä mukaan nimetyillä autoilla tai jotka olivat Scuderia Colonian omistamia.


title: Wolfgang Seidel

text: Seidel osallistui 12 F1-osakilpailuun kausilla 1953, 1958 ja 1960–1962. Hän oli parhaimmillaan yhdeksäs Italian GP:ssä 1960. Seidel ajoi myös sarjan ulkopuolisia kilpailuja.


title: Wolfgang Seidel

text: Seidel menetti kilpailulisenssinsä vuonna 1962, kun hän kritisoi jyrkästi Saksan kansallisen autourheilun ylintä päättävää komissiota eli ONS:ää (), kisajärjestäjiä sekä Saksan autourheiluklubia eli AvD:tä (). Kritiikin kohteena oli Seidelin kokema vääryys vuoden 1962 Saksan GP:ssä, jossa hän ei päässyt kilpailuun, koska oli teknisen mittausvirheen mukaan ajanut harjoituksissa vain 4 kierrosta sääntöjen vaatiman vähimmäismäärän 5 sijasta. Seidelilta vietiin sekä kilpailulisenssi että AvD:n jäsenyys. Lisäksi ONS asetti hänelle elinikäisen kilpailukiellon, joka muutettiin myöhemmin kahden vuoden mittaiseksi. Seidel yritti myöhemmin osallistua sarjan ulkopuoliseen Meksikon osakilpailuun ja haki osallistumislupaa FIA:lta, jota hän ei koskaan saanut. Kiellon ja vääryyden seurauksena Seidel lopetti kilpailemisen.


title: Günther Seiffert

text: Günther Seiffert (s. 18. lokakuuta 1937) on saksalainen entinen F1-kuljettaja.


title: Günther Seiffert

text: Seiffert osallistui yhteen F1-osakilpailuun kaudella 1962, Saksan GP:hen, jossa hän jakoi autonsa Wolfgang Seidelin kanssa. Hän kuitenkin karsiutui, eikä päässyt starttaamaan kilpailuun. Hän osallistui myös MM-sarjaan kuulumattomiin kilpailuihin ollen parhaimmillaan seitsemäs Itävallan GP:ssä 1963.


title: Gateways to Annihilation

text: Gateways to Annihilation on death metal -yhtye Morbid Angelin vuonna 2000 julkaistu kuudes studioalbumi. Albumi oli viimeinen, jossa yhtyeen kitaristi Eric Rutan soitti.


title: Heini Koivuniemi

text: Heini Koivuniemi (s. 1973) on suomalainen voimailija. Hän on sijoittunut maailman vahvin nainen -kilpailussa toiseksi vuonna 2001 ja kolmanneksi vuosina 2002 ja 2003. Euroopan vahvin nainen -kilpailun hän voitti vuonna 2002. Suomen vahvin nainen -kilpailun hän on voittanut vuosina 2001 ja 2003. Voimanostossa hän on voittanut Suomen mestaruuden 75 kilogramman sarjassa vuonna 2004.


title: Art brut

text: Art brut (ranskaa, ) on taidemaalari Jean Dubuffetin käyttämä nimitys taiteesta, joka ilmaisee hänen mukaansa spontaanisti ihmismielen tiedostamattomia puolia. Tällaista taidetta ovat muun muassa mielisairaiden, lasten tai amatööritaiteilijoiden tekemät teokset. Myös graffiti laskettiin art brutiin. Dubuffet arvosti näissä vision tai emootion raakaa ilmaisua, joka ei joudu konvention ansaan. Dubuffet koki art brutin olevan aidointa ja alkuperäisintä taidetta sen raaimmassa perusmuodossaan.


title: Art brut

text: Dubuffet kiinnostui 1940-luvulla taiteesta, joka oli karkeaa, hiomatonta ja jopa rivoa. Häntä innoittivat erityisesti psyykkisesti sairaiden tekemät teokset. Toisaalta myös Paul Kleen lapsenomaiset maalaukset olivat Dubuffet'lle merkittävä inspiraation lähde. Omissa varhaisemmissa töissään Dubuffet pyrki välittämään samaa rehellisyyttä, naiiviutta ja teeskentelemättömyyttä, joka ilmeni hänen mukaansa todellisessa art brut -taiteessa. Hänen myöhemmissä teoksissaan on vaikutteita graffitista ja psykoottisesta taiteesta.


title: Art brut

text: Englanninkielisissä maissa art brutista käytetään usein nimitystä outsider art, jonka otti käyttöön taidekriitikko Roger Cardinal vuonna 1972.


title: Tom Enberg

text: Tom Gustaf Enberg (s. 26. elokuuta 1970 Hanko) on suomalainen jalkapalloilija. Hän pelaa Uudenmaan Nelosessa FC HIK:n joukkueessa.


title: Tom Enberg

text: Laitahyökkääjänä pelaavan Enbergin ura alkoi II divisioonan Hangö IK:sta 1988. Kaudeksi 1993 hän siirtyi Veikkausliigaan Turun Palloseuran riveihin. Enberg pelasi TPS:ssa 1993–1995 ja hänen suurin saavutuksensa oli Suomen Cupin voitto 1994. Turusta Enberg siirtyi kahden kauden ajaksi Myllykosken Palloon. Ensimmäisellä MyPa-kaudella hän voitti SM-hopeaa. Kausilla 1998–1999 Enberg edusti jälleen Turun Palloseuraa, kunnes hän palasi kesken kauden 1999 Ykkösessä pelanneeseen kasvattajaseuraansa, Hangö IK:hon. Kaikkiaan Enberg pelasi seitsemän pääsarjakautensa aikana 155 ottelua, joissa hän teki 32 maalia.


title: Tom Enberg

text: Maajoukkueessa Enberg pelasi vuonna 1995 viisi A-maaottelua.


title: Steel Panther

text: Steel Panther (aiemmin muun muassa nimillä Danger Kitty, Metal Shop ja Metal Skool) on yhdysvaltalainen, Los Angelesissa Sunset Stripillä perustettu parodinen glam metal -yhtye.


title: Steel Panther

text: Alkujaan Metal Shop -nimisellä yhtyeellä on pisimpään kestänyt heavy metal -show Sunset Stripillä. Lavalla yhtye soittaa 1980-luvun glam metal -kappaleita sekä covereina että pilkallisina parodioina. Konserteissa yhtyeen kappaleiden välissä esitetään useimmiten komediaa, esimerkiksi riitaa jäsenten välillä, keskustelua seksistä, huumeista ja yleisön kanssa harrastetaan improvisoitua huumoria.


title: Steel Panther

text:
Suomessa Steel Panther esiintyi ensimmäistä kertaa Tampereen Sauna Open Air -festivaaleilla 10. kesäkuuta 2010. Toinen keikka oli 11. maaliskuuta 2012 Nosturissa, Helsingissä. Neljännen kerran yhtye esiintyi Suomessa 19. helmikuuta 2014 Tampereen Pakkahuoneella.
Bändi on myös esiintynyt Helsingin The Circuksessa 2012. Yhtye esiintyi jälleen kerran Tampereen Pakkahuoneella 14.syyskuuta 2016 sekä Helsingin The Cirkuksessa 15. syyskuuta 2016.


title: Steel Panther

text: Kaikki yhtyeen jäsenet käyttävät nimimerkkejä imitoimiensa yhtyeiden hengessä.


title: Meidän gangstereiden kesken

text: Meidän gangstereiden kesken () on vuonna 1973 ensi-iltansa saanut elokuva, jonka ohjasi Enzo Barboni. Sen pääosia näyttelevät Bud Spencer ja Giuliano Gemma.


title: Forest of Equilibrium

text: Forest of Equilibrium on doom metal -yhtye Cathedralin vuonna 1991 julkaistu debyyttialbumi. Albumia pidetään yhtenä tyylilajinsa klassikkoalbumina.


title: Jarmo Flink

text: Jarmo Flink (s. 12. syyskuuta 1948) on suomalainen jalkapalloilija, joka peliuran päätyttyä toimi valmentajana.


title: Jarmo Flink

text: Keskikentällä pelannut Flink edusti urallaan mestaruussarjassa Kuopion Palloseuraa 1966, 1969 ja 1971, Lahden Reipasta 1967–1968, Kopareita 1972–1973 sekä Kuusysiä 1974. Lisäksi Flink pelasi alemmilla sarjatasoilla Kopareissa 1970, Kuopion Elossa 1975–1976 ja 1979 sekä Kuopion Pallossa 1977–1978. Hän voitti urallaan kaksi Suomen-mestaruutta, Kuopion Palloseurassa 1966 ja Reippaassa 1967. Kaikkiaan Flink pelasi kahdeksan kauden aikana 138 pääsarjatason ottelua, joissa hän teki 21 maalia.


title: Jarmo Flink

text: Maajoukkueessa Flink pelasi vuosina 1968–1975 yhteensä 13 maaottelua.


title: Jarmo Flink

text: Pelaajauran jälkeen Flink toimi myös valmentajana. Hän oli muun muassa Kuopion Palloseuran päävalmentaja osan kaudesta 1980.


title: Jarmo Flink

text: Myös hänen veljensä Turo Flink oli menestynyt jalkapalloilija.


title: Azar Gat

text: Azar Gat (s. 1959 Haifa, Israel) on israelilainen tutkija ja sotahistorioitsija.


title: Azar Gat

text: Gat suoritti Bachelor of Arts-tutkintonsa Haifan yliopistossa 1978 ja Master of Arts-tutkintonsa Tel Avivin yliopistossa 1983. Filosofian tohtoriksi hän valmistui Oxfordin yliopistossa 1986. Hän on toiminut Tel Avivin yliopiston valtio-opin laitoksen johtajana vuodesta 1999.


title: Azar Gat

text: Azar Gatin kirjoittamia teoksia:"War in Human Civilization" on yksi Times Literary Supplementin valinnoista vuoden 2007 parhaiksi kirjoiksi.


title: Paavo Ravila

text: Paavo Ilmari Ravila (5. heinäkuuta 1902 Laukaa – 16. huhtikuuta 1974 Helsinki) oli akateemikko ja Helsingin yliopiston suomalais-ugrilaisen kielentutkimuksen professori ja yliopiston rehtori. Hän oli vaikuttava esiintyjä ja hyvä puhuja. Ripeää nousua Helsingin yliopiston hallintotehtävissä auttoi myös nopea äly. Rehtorina yliopiston avajaisissa pitämillään puheillaan Ravila kohosi kansalliseen tietoisuuteen, sillä siihen aikaan sanomalehdet julkaisivat puheet sellaisinaan.


title: Paavo Ravila

text: Ravila kirjoitti ylioppilaaksi Turun suomalaisesta lyseosta 1921 ja valmistui Turun yliopistosta filosofian kandidaatiksi 1924 ja filosofian maisteriksi 1927. Valmistuttuaan Turusta hän lähti opiskelemaan Helsingin yliopistoon suomen kieltä ja sen sukukieliä ja valmistui filosofian lisensiaatiksi 1932 ja väitteli filosofian tohtoriksi samana vuonna.


title: Paavo Ravila

text: Paavo Ravilan työura alkoi Helsingin suomalaisen normaalilyseon suomen kielen tuntiopettajana 1926–1928. Vuodet 1932–1934 hän toimi Helsingin yliopiston suomalais-ugrilaisen kielentutkimuksen dosenttina, Turun yliopiston suomen kielen ja sen sukukielten professorina 1934–1949, humanistisen tiedekunnan dekaanina 1948–1949, Uppsalan yliopiston suomalais-ugrilaisen kielentutkimuksen virkaa tekevänä professorina 1947–1948 ja Helsingin yliopiston suomalais-ugrilaisen kielentutkimuksen professorina 1949–1956. Hän toimi myös historiallis-kielitieteellisen osaston dekaanina 1951–1952, vararehtorina 1952–1953 ja rehtorina 1953–1956. Suomen Akatemian jäsenenä Ravila oli 1956–1963 ja akatemian esimiehenä 1963 sekä Helsingin yliopiston kanslerina 1963–1968.


title: Paavo Ravila

text: Ravilan ensimmäinen tutkielma 1929 käsitteli mordvan kielen äännehistoriaa. Hän kiinnostui aiheesta niin, että lähti Neuvostoliittoon keräämään omaa aineistoa. Työskentely Neuvostoliitossa osoittautui vaikeaksi ja vierailu jäi vain kolmen viikon mittaiseksi. Keräämänsä murresanaston Ravila julkaisi vasta 1959. Mordvan sijasta hän otti 1929 kohteekseen saamen kielen ja lähti Petsamoon keräämään aineistoa, jonka avulla hän sittemmin väitteli tohtoriksi.


title: Paavo Ravila

text: Turun professuurin aikana Ravilalla oli vähän oppilaita, niin että aika riitti paneutumiseen historialliseen muoto- ja lauseoppiin, joiden tutkimukset ovat Ravilan arvostetuinta tuotantoa. Turun aikanaan hän toimitti myös professori Heikki Paasosen keräämän aineiston pohjalta neliosaisen mordvalaisen kansanrunouskokoelman. Ravila toimi talvi- ja jatkosodan aikana upseerina, mutta aika riitti silloinkin myös tieteellisten tutkimusten julkaisuun. Jatkosodan aikana hän oli jonkin aikaa komennettuna Berliiniin suomensukuisten kansojen asiantuntijana.


title: Paavo Ravila

text: Helsingin-kautenaan Ravila ehti antaa opetusta vain kahtena lukuvuonna, sillä hallinnolliset tehtävät veivät lähes kaiken ajan. Aika riitti kuitenkin Suomalais-ugrilaisen seuran esimiehen tehtäviin 1953–1968 ja muun muassa Sanakirjasäätiön valtuuskunnan puheenjohtajuuteen 1953–1970 sekä moneen muuhun luottamustoimeen.


title: Annala (täsmennyssivu)

text: Annala voi tarkoittaa seuraavia:


title: Einola

text: Einola voi tarkoittaa seuraavia:


title: Einola

text: Einola, suomenkielinen sukunimi, joka oli vuonna 2013 yhteensä 345 henkilöllä. Tunnettu nimenkantaja:


title: Erkkilä

text: Erkkilä on suomalainen sukunimi.


title: The Weinstein Company

text: The Weinstein Company (lyh. TWC) oli yhdysvaltalainen elokuvastudio. Sen perustivat veljekset Harvey Weinstein ja Bob Weinstein vuonna 2005, kun he jättivät Disneyn tuolloin omistaman Miramax Filmsin, jonka he perustivat vuonna 1979. TWC oli yksi suurimmista ns. itsenäisistä elokuvayhtiöistä Yhdysvalloissa ennen ajautumistaan konkurssiin keväällä 2018.


title: The Weinstein Company

text: Yhtiö ajautui talousvaikeuksiin vuonna 2017, kun toinen sen perustajista, Harvey Weinstein, joutui useiden seksuaaliahdistelu- ja raiskaussyytösten kohteeksi. Syytösten seurauksena TWC menetti useita tuotantosopimuksiaan; esimerkiksi yhtiön sopimus Netflixin kanssa purkautui ja sen nimi poistatettiin Peaky Blinders -sarjan lopputeksteistä. TWC hakeutui lopulta Chapter 11-konkurssiin 19. maaliskuuta 2018.


title: The Weinstein Company

text: 16. heinäkuuta 2018 ilmoitettiin, että TWC ja sen omaisuus oli myyty Lantern Entertainmentille 289 miljoonalla dollarilla.


title: Viron vapaussodan voitonpylväs

text: Viron vapaussodan voitonpylväs () sijaitsee Vapaudenaukiolla Harjumäellä Tallinnan kaupungissa Virossa. Sen suunnittelivat Rainer Sternfeld, Andri Laidre, Kadri Kiho ja Anto Savi. Kyseessä on pilari, jonka päässä on embleemi.


title: Viron vapaussodan voitonpylväs

text: Pylvään työnimi veistoskilpailussa oli "Libertas". Sen pilari on 23,5 metriä korkea ja se koostuu 143 lasilaatasta. Pylvään huipulla on Viron Vapaudenristi. Muistomerkki paljastettiin 23. kesäkuuta 2009 Viron vapaussodassa 1918–1920 taistelleiden virolaisten muistoksi.


title: Viron vapaussodan voitonpylväs

text: Viron vapaussodassa vuosina 1918–1920 kaatui noin 4 000 ja haavoittui noin 14 000 virolaista. Ajatus itsenäisyyden puolesta taistelleiden muistoa kunnioittavasta muistomerkistä syntyi jo sodan aikana vuonna 1919. Laki muistomerkin pystyttämisestä laadittiin kuitenkin vasta vuonna 1936. Valmisteleva työ asian edistämiseksi keskeytyi kuitenkin toisen maailmansodan takia ja estyi vuosikymmeniksi sodanjälkeisen neuvostomiehityksen myötä. Viron julistauduttua uudelleen itsenäiseksi 1991 ajatus muistomerkistä nousi jälleen esiin. Keväällä 2005 Riigikogu päätti Tallinnan Vapaudenaukiolle pystytettävästä muistopylväästä. Keväällä 2006 muistomerkistä järjestettiin suunnittelukilpailu, johon tuli yli 40 ehdotusta. Viron vapaudenpylvään valmistumista tukivat yli 12 000 ihmisen lahjoitukset.


title: Viron vapaussodan voitonpylväs

text: Heti avajaisten yhteydessä muistomerkki nostatti esiin kiistoja sodan tulkinnasta erityisesti Viron ja Venäjän välillä.


title: Viron vapaussodan voitonpylväs

text: Vuoden 2013 alussa "Postimees" uutisoi teoksen ylläpitokustannusten nousseen vajaan prosentin. Viron puolustusministeriö maksaa kiinteistöyhtiölle monumentin hallinnollisia kustannuksia 5 064 euroa kuukaudessa. Summa sisältää itse muistomerkin säännöllisen huollon, kunnossapidon, muistomerkin alueella olevan maiseman hoidon ja sähkön.


title: Oussama Boughanmi

text: Oussama Boughanmi (, s. 5. tammikuuta 1990) on tunisialainen jalkapalloilija, pelipaikaltaan keskikenttäpelaaja. Hän edustaa Libyan valioliigassa pelaavaa Al-Madinaa.


title: Kontomári

text: Kontomári (; ) on Kreikan kylä, joka sijaitsee Kreetan saarella ja kuuluu Plataniáksen kuntaan, Chanián alueyksikköön ja Kreetan alueeseen. Se kuului aiemmin Plataniáksen kuntaan ja vuodesta 2011 lähtien Plataniáksen kunnan Plataniáksen kunnallisyksikköön. Kylän väkiluku on 285 (vuonna 2011).


title: Kontomári

text: Kontomári sijaitsee Kreetan pohjoisrannikolla 18 kilometriä Chaniásta länteen. Se muodostaa laajemman kyläyhdyskunnan (Τοπική Κοινότητα Κοντομαρίου, "Topikí Koinótita Kontomaríou"), johon kuuluvat varsinaisen Kontomárin kylän lisäksi kylät Koiláda, Metóchi ja Xirokámpi. Alueen pääelinkeinoja ovat appelsiinin- ja oliivinviljely sekä turismi.


title: Kontomári

text: Toisen maailmansodan aikana saksalaiset maahanlaskujoukot teloittivat Kontomárissa noin 25 asukasta kostona siviilien osallistumisesta saarensa puolustamiseen Kreetan taistelun aikana. Kostoisku tunnetaan nimellä Kontomárin verilöyly.


title: Hans Arp

text: Hans Arp eli Jean Arp (16. syyskuuta 1886 Strassburg, Saksa – 7. kesäkuuta 1966 Basel, Sveitsi) oli saksalais-ranskalainen kuvanveistäjä, taidemaalari, runoilija ja abstrakti taiteilija, joka käytti muun muassa revittyä ja liisteröityä paperia.


title: Hans Arp

text: Arpin äiti oli ranskalainen, Marie-Joséphine Koeberle, isä saksalainen, Jürgen Wilhelm Arp, kotoisin Wendtorfista Schleswig-Holsteinista. Arp syntyi Ranskan-Preussin sodan jälkeen, jolloin Ranskan palautettua alueen Saksalle sen nimi oli Elsass-Lothringen. Kun alue jälleen ensimmäisen maailmansodan päättyessä siirtyi Ranskalle, asukkaiden oli muutettava nimensä ranskalaisiksi ja Arpista tuli "Jean".


title: Hans Arp

text: Valmistuttuaan Strasbourgin École des Arts et Métiersista Arp lähti 1904 Pariisiin, jossa hän julkaisi ensimmäiset runonsa. Vuosina 1905–1907 hän opiskeli Saksassa weimarilaisessa taidekoulussa Ludwig Hoffmannin ateljeessa, mutta palasi 1908 Pariisiin, jossa hän aloitti opinnot Académie Julianissa. Hän muutti 1915 Sveitsiin maan puolueettomuuden vuoksi. Myöhemmin Arp kertoi tarinaa siitä, kuinka hän vältti kutsunnat. Hän kirjoitti Saksan lähetystöstä saamiinsa kutsuntapapereihin ensimmäiseen tyhjään väliin päivämäärän. Sitten hän lisäsi päivämäärän joka toiseen väliin, veti viivan niiden alle ja laski ne yhteen. Sitten hän riisuutui ja ojensi paperit. Hänen käskettiin mennä kotiin.


title: Hans Arp

text: Arp oli Zürichissä 1916 perustetun dadan perustajajäsen. 1920 hän nimellä Hans Arp perusti Max Ernstin ja aktivisti Alfred Grünwaldin kanssa Kölniin dadaryhmän. Hänen töitään oli kuitenkin 1925 esillä surrealismin ensimmäisessä näyttelyssä Galerie Pierressä Pariisissa.


title: Hans Arp

text: Arp muutti 1926 Pariisin esikaupunkiin Meudoniin. Hän irrottautui 1931 surrealismista perustaakseen Abstraction-Créationin ja työskenteli Pariisissa toimineen Abstraction-Création-ryhmän kanssa sekä kirjoitti artikkeleita aikakauskirja "Transitioniin". Koko 1930-luvun ja aina elämänsä loppuun asti hän kirjoitti ja julkaisi esseitä ja runoja. Vuonna 1942 hän pakeni kotoaan Meudonista saksalaisten miehityksen alta ja asui Zürichissä sodan päättymiseen saakka.


title: Hans Arp

text: Arp piti 1949 yksityisnäyttelyn New Yorkissa Buchholz Galleryssa. Vuonna 1950 häneltä pyydettiin reliefiä Harvardin yliopiston Graduate Centeriin Cambridgeen, ja häneltä tilattiin muraali Unescon toimistorakennukseen Pariisiin. Arp sai 1954 Venetsian biennaalissa kuvanveiston suuren palkinnon.


title: Hans Arp

text: Hänen teostensa retrospektiivinen näyttely oli 1958 Museum of Modern Artissa New Yorkissa ja sen jälkeen Musée National d'Art Modernessa Pariisissa 1962. Strasbourgin Musée d'art moderne et contemporainissa on useita hänen maalauksiaan ja veistoksiaan.


title: Hans Arp

text: Arpin ensimmäinen vaimo, taiteilija Sophie Taeuber-Arp, kuoli Zürichissä 13.1.1943. Vuonna 1959 hän avioitui taiteenkerääjä Marguerite Hagenbachin kanssa.


title: Hans Arp

text:
"Arp Museum Bahnhof Rolandseck" avattiin syyskuussa 2007.
Museossa on Hans Arpin teosten ohella Sophie Taeuber-Arpin tuotantoa.


title: Länsi-Pohjan sairaanhoitopiiri

text: Länsi-Pohjan sairaanhoitopiiri on kuntayhtymä, jonka muodostavat Lapin nykymaakunnan kuusi lounaisinta kuntaa Kemi, Keminmaa, Simo, Tervola, Tornio ja Ylitornio. Sairaanhoitopiiri järjestää laissa säädetyt erikoissairaanhoidon palvelut jäsenkuntiensa puolesta. Kuntayhtymän palveluksessa oli noin 800 henkilöä vuonna 2007. Asukasluvultaan Länsi-Pohjan sairaanhoitopiiri on toiseksi pienin Manner-Suomen sairaanhoitopiireistä. Vuoden 2013 lopulla piirin alueella oli 64 200 asukasta.


title: Petter Parviainen

text: Petter Parviainen (1824–1892) oli suomalainen Joensuussa asunut kauppaneuvos, laivanvarustaja ja sahateollisuusmies.


title: Petter Parviainen

text: Parviaisella oli Joensuussa oma kauppahuone ja hän harjoitti muun muassa viljakauppaa. Parviainen oli myös merkittävä laivanvarustaja.


title: Petter Parviainen

text: Parviainen perusti yhdessä toisen joensuulaisen kauppiaan Gustaf Cederbergin (1823–1875) kanssa Penttilän sahan 1871, ja vuonna 1876 he perustivat Karsikon sahan. Parviainen myi osuutensa näistä yrityksistä jo 1879. Parviainen omisti myös vuodesta 1885 Joensuussa Haukipuron oluttehtaan.


title: Petter Parviainen

text: Petter Parviaisen veljet Simon ja Heikki Parviainen olivat myös kauppiaita. Veljekset omistivat myös yhteisen kuunarin, jolla tuotiin tavaraa Joensuuhun ulkomailta. Vuonna 1865 Simon Parviainen rakennutti yhdessä kauppias Reinhold Ryynäsen kanssa "Joensuu"-nimisen matkustaja- ja rahtilaivan, joka asetettiin Joensuu–Pietari-reitille. Vuonna 1866 Parviaisen veljekset rakennuttivat vielä suuremman "Väinämöinen"-nimisen laivan. Näillä laivoilla liikennöitiin sitten Joensuusta aina Lyypekkiin asti. Petter Parviainen rakennutti sittemmin yhdessä Gustaf Cederbergin kanssa "Suomi"-laivan ja Frithiof Neppenströmin kanssa "Wellamo"-laivan. Nämä molemmat laivat asetettiin samalle Lyypekin reitille, mutta laivoista Wellamo upposi jo 1881 Uuraan salmeen.


title: Petter Parviainen

text: Parviainen rakensi tilalle uuden samannimisen laivan Nurmes–Joensuu–Pietari-reitille, mutta se haaksirikkoutui Koiviston salmeen jo ensimmäisellä matkallaan 1884. Parviainen osti sitten 1885 Savosta "Iisalmi"-laivan, joka sai uuden nimen "Kalevala" sekä 1890 "Leppävirran Höyrylaiva Oy":ltä "Yrjö-Koskinen"-nimisen laivan, jonka uudeksi nimeksi tuli "Sampo".


title: Petter Parviainen

text: Parviaisen kuoltua 1892 hänen perillisensä jatkoivat kauppahuoneen toimintaa "Oy Petter Parviainen & Co"-nimisen yhtiön nimissä.


title: Keijärvi (järvi Ylöjärvellä)

text: Keijärvi on Pirkanmaalla Ylöjärven keskustaajamassa sijaitseva järvi.


title: Keijärvi (järvi Ylöjärvellä)

text: Järven pinta-ala on 141 hehtaaria eli 1,4 neliökilometriä. Keijärvi alkaa Vaasantien kohdalta ja jatkuu pohoissuunnassa aina Asuntilaan asti. Keijärvi on tärkeä osa Ylöjärven kaupunkikuvaa, koska esimerkiksi Ylöjärven kaupungintalon valtuustosalista aukeaa näkymä järvelle. Se on 3,1 kilometriä pitkä ja 1,0 kilometriä leveä. Järvellä on kartan mukaan yksi saari.


title: Keijärvi (järvi Ylöjärvellä)

text: Järven rantaviivan pituus on 11 kilometriä. Keijärven eteläpään halki kulkee Tampere–Seinäjoki-rautatie, joka erottaa pienen lammen Keijärvestä. Keijärven ja kyseisen lammen välillä kulkee venetunneli.


title: Keijärvi (järvi Ylöjärvellä)

text: Järven rannalla on kaksi Ylöjärven kaupungin virallista uimarantaa, Aron ranta ja Räikän ranta. Lisäksi Aron rannan tuntumassa on soutuveneranta. Keijärvessä ei saa käyttää motorisoituja kulkuvälineitä.


title: Keijärvi (järvi Ylöjärvellä)

text: Keijärven kalalajeihin kuuluvat hauki, ahven, muikku, lahna ja särki. Siikaa ja muikkua kalastetaan yleisesti verkoilla. Uisteleminen on hieman harvinaisempaa moottorivenekiellosta johtuen, mutta uistellen saatavat kalat ovat siika, hauki, ahven ja lahna. Vesistöön on istutettu kuhaa, järvitaimenta, kirjolohta sekä planktonsiikaa. Keijärven pohjassa on monia lähteitä, jotka voivat heikentää Keijärven jääpeitettä talvisin. Keijärven jäällä liikkuessa pitääkin olla varovainen, vaikka jään paksuus olisi riittävä.


title: Keijärvi (järvi Ylöjärvellä)

text: Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Keijärven valuma-alueeseen (35.313) järvi kuuluu. Järven vedenpinnan korkeus on 144 metriä mpy.


title: Nokia 5200

text: Nokia 5200 on Nokian valmistama matkapuhelin, jossa on liukuläppä ja musiikkisoitin.


title: Nikolai Tirkkonen

text: Frans Nikolai Tirkkonen (5. huhtikuuta 1875 Tampere – 17. joulukuuta 1926 Tampere) oli suomalainen Tampereella asunut kauppias ja kauppaneuvos.


title: Nikolai Tirkkonen

text: Tirkkonen omisti Tampereella toimineen toiminimi "J. Tirkkosen" kangas-, lanka- ja muotitavarainliikkeen, jonka hänen torikauppiaina uransa aloittaneet vanhempansa olivat perustaneet vuonna 1869.


title: Nikolai Tirkkonen

text: Nikolai Tirkkosen vanhemmat olivat Juhana (Juho) (s. 28.4.1841 Joroinen, k. 10.10.1892 Tampere) ja Hedda Maria Enegren (s. 13.12.1842 Tyrvää, k. 1919 Tampere). Vanhemmat olivat vuonna 1869 ryhtyneet kulkukauppiaiksi ja kiersivät hevoskuormineen pitkin Savoa ja Keski-Suomea. Kauppa sujui hyvin ja muutaman vuoden jälkeen he ostivat myyntikojun Tampereen kauppatorin laidan ns. pilaripuodeista. Samana vuonna kuin poika Nikolai syntyi, he siirsivät menestyvän kangas- ja lankakauppansa puutaloon Kauppakatu kuuteen.


title: Nikolai Tirkkonen

text: Vuosi isänsä kuoleman jälkeen Nikolai Tirkkonen lähti kauppiaan oppiin ulkomaille, Berliiniin, Lontooseen ja Pariisiin. Leskeksi jäänyt Maria Tirkkonen jatkoi kaupan hoitoa.


title: Nikolai Tirkkonen

text: Palattuaan takaisin Suomeen Nikolai Tirkkonen jatkoi kauppatoimintaa yhdessä äitinsä kanssa. Vuonna 1901 vanhan puisen kauppatalon paikalle valmistui Tirkkosen kauppahuoneelle Kuninkaankadun ja Kauppakadun kulmaan jugendtyylinen kolmikerroksinen Tirkkosen liiketalo, jonka olivat suunnitelleet arkkitehdit Lars Sonck ja Birger Federley.


title: Nikolai Tirkkonen

text: Taloa laajennettiin jo vuonna 1906 Kuninkaankadun puolelle. Samalla talossa otettiin käyttöön erikoisuus, englannista hankittu sisäinen putkiposti. Paineilmalla toimiva järjestelmä kuljetti kuitit ja rahat 13 eri osastolta pääkassaan, joka palautti loppurahat kuitteineen. Tirkkosen kauppahuoneella oli käytössään myös Tampereen ensimmäinen pakettiauto, joka hankittiin vuonna 1910.


title: Nikolai Tirkkonen

text: Nikolai Tirkkonen johti kauppahuoneen kangasmyymälää, joka oli sijoitettu Berliinistä otetun mallin mukaan kahteen kerrokseen. Äiti Maria vastasi lankaosasta. Molemmat asuivat liiketalon kolmannessa kerroksessa.


title: Nikolai Tirkkonen

text: Nikolain Tirkkonen aloitti myös liikkeensä myymien tuotteiden postimyynnin. Myös tämän idean hän oli lainannut ulkomailta. Vuonna 1903 ilmestyi ensimmäinen "Tirkkosen Muotijournaali", jossa esiteltiin muun muassa kangastuotteita ja alusasusteita.


title: Nikolai Tirkkonen

text: Vuonna 1909, toiminimi J. Tirkkosen 40-vuotisen toiminnan juhlapäivänä, Nikolai Tirkkonen lahjoitti Tampereen kaupungille varat suihkukaivon hankkimiseen. Varoilla rakennettiin vuonna 1913 valmistunut suuri Näsikallion suihkukaivo Mustanlahden kallion etelärinteeseen Hämeenpuiston pohjoispäähän. Suihkukaivon kolme pronssiveistosta teki kuvanveistäjä Emil Wikström ja graniittiset muut rakennelmat suunnitteli arkkitehti Birger Federley.


title: Nikolai Tirkkonen

text: Nikolai Tirkkonen oli naimisissa Fanny Maria Törnuddin (s. 17.11.1876 Ilmajoki) kanssa. Pariskunnalla oli kaksi lasta, Tauno Juhani Uolevi (s. 2.8.1898) ja Erkki Juhani (s. 27.5.1901).


title: Kumandinit

text: Kumandinit ovat Venäjällä Altain tasavallassa, Altain aluepiirissä ja Kemerovon alueella asuva kansanryhmä, joka puhuu altain kielen pohjoismurteisiin kuuluvaa kumandia. Neuvostoaikana heitä pidettiin altailaisina. Nykyään heillä on laissa tunnustettu Venäjän vähälukuisen alkuperäiskansan asema.


title: Kumandinit

text: Kumandinit asuvat etupäässä Altain aluepiirin Soltonin ja Krasnogorskojen piireissä sekä Altain tasavallan Turotšakin piirissä. Vuonna 1926 heitä laskettiin olevan 6 300 henkeä. Seuraavan kerran kumandinit rekisteröitiin erillisenä kansana vuoden 2002 väestönlaskennassa, jolloin heitä oli yhteensä 3 100. Kumandin kieltä ilmoitti osaavansa 1 000 henkeä. 99,7 % kumandineistä puhuu venäjää. Alueellisesti he jakautuivat seuraavasti:


title: Kumandinit

text: Kumandinien kuten muidenkin altailaisryhmien esi-isiä ovat turkkilaiset heimot, joihin on sulautunut samojedejä ja kettejä. Kumandi ja altain muut pohjoismurteet kuuluvat turkkilaisten kielten uiguurilais-oguusilaiseen ryhmään. Kumandilla on yhteisiä piirteitä myös šoorin sekä osittain hakassin kanssa. Etelämurteet, joihin altain kirjakieli perustuu, kuuluvat kirgiisiläis-kiptšakkilaiseen ryhmään. Tämän takia erot kumandin ja altain kirjakielen välillä ovat huomattavat. Eräät tutkijat pitävät kumandia erillisenä kielenä.


title: Tubalarit

text: Tubalarit ovat Venäjällä Altain tasavallassa asuva kansanryhmä, joka puhuu altain kielen pohjoismurteisiin kuuluvaa tubaa. Neuvostoaikana heitä pidettiin altailaisina. Nykyään heillä on laissa tunnustettu Venäjän vähälukuisen alkuperäiskansan asema.


title: Tubalarit

text: Tubalarit asuvat Altain tasavallan koillisosassa Turotšakin, Tšojan ja Maiman piireissä. Vuonna 1989 heitä arvioitiin olleen yli 4 000 henkeä. Venäjän vuoden 2002 väestönlaskennassa, jossa tubalarit rekisteröitiin erillisenä kansana, heitä laskettiin olevan 1 600 henkeä. Tuban kieltä ilmoitti osaavansa 436 henkeä. Altain tasavallan tubalareista 99,8 % puhuu venäjää, 26,6 % tubaa ja 17,6 % altaita.


title: Tubalarit

text: Tuban murteella tai kielellä on välittävä asema altain etelä- ja pohjoismurteiden välillä. Nykyään ryhmä on kuitenkin hyvin pitkälti venäläistynyt. Äidinkieltä puhuvat vain vanhukset, kun taas nuoriso käyttää venäjää. Tubalarien venäläistymiseen on vaikuttanut 1960-luvulla alkanut ”perspektiivittömien kylien” lakkauttaminen sekä perinteiset elinkeinot hävittänyt metsien raiskaaminen.


title: Tšelkanit

text: Tšelkanit ovat Venäjällä Altain tasavallassa asuva kansanryhmä, joka puhuu altain kielen pohjoismurteisiin kuuluvaa tšelkania. Neuvostoaikana heitä pidettiin altailaisina. Nykyään heillä on laissa tunnustettu Venäjän vähälukuisen alkuperäiskansan asema.


title: Tšelkanit

text: Tšelkanit asuvat Altain tasavallan koillisosassa Lebedjoen ja sen sivujoen Baigolin varrella. 1990-luvulla heitä arvioitiin olleen noin 2 000 henkeä. Venäjän vuoden 2002 väestönlaskennassa, jossa tšelkanit rekisteröitiin erillisenä kansana, heitä laskettiin olevan 855 henkeä. Tšelkanin kielen puhujia oli 539 henkeä. Altain tasavallan tšelkaneista 98,4 % puhuu venäjää, 56,1 % tšelkania ja 17,8 % altaita.


title: Tšelkanit

text: Muiden altailaisten tapaan tšelkanien esi-isiä ovat turkkilaiset heimot, joihin on sulautunut samojedejä ja kettejä. Tšelkan ja altain muut pohjoismurteet kuuluvat turkkilaisten kielten uiguurilais-oguusilaiseen ryhmään. Etelämurteet, joihin altain kirjakieli perustuu, kuuluvat kirgiisiläis-kiptšakkilaiseen ryhmään. Tämän takia erot tšelkanin ja altain kirjakielen välillä ovat huomattavat.


title: Sojootit

text: Sojootit on Venäjällä Tuvan tasavallassa asuvista tuvalaisista aikaisemmin käytetty nimitys. Nykyään sillä tarkoitetaan Burjatiassa asuvaa kansanryhmää, joka on puhunut äidinkielenään tuvan kielen murretta. Toisinaan sojootti katsotaan itsenäiseksi turkkilaiseksi kieleksi.


title: Sojootit

text: Sojootit asuvat Burjatian tasavallan Okan piirissä. Vuoden 2002 väestönlaskennan mukaan heitä on 2 800 henkeä, joista lähes kaikki asuvat Burjatiassa. Burjatian sojooteista 95,8 % puhuu burjaattia ja 88,7 % venäjää. Omaa kieltä osaavat vain vanhukset. Väestönlaskennan mukaan Burjatian sojooteista vain 10 henkeä puhuu tuvaa.


title: Sojootit

text: Perimätiedon mukaan Burjatian sojootit ovat eronneet Mongoliassa asuvista tsaataneista noin 350–400 vuotta sitten. Heihin on ilmeisesti sulautunut myös turkkilaistuneita samojediheimoja. Nykyään sojooteilla on laissa tunnustettu Venäjän vähälukuisen alkuperäiskansan asema.


title: Frithiof Napoleon Neppenström

text: Frithiof Napoleon Neppenström (21. maaliskuuta 1835 Kuhmalahti – 11. maaliskuuta 1905 Joensuu) oli suomalainen Joensuussa asunut kauppias, valtiopäivämies, kauppaneuvos ja laivanvarustaja.


title: Frithiof Napoleon Neppenström

text: Neppenströmin vanhemmat olivat maanviljelijä, lipunkantaja Gustaf Adolf Neppenström ja Otteliana Emerentia Saxelin. Hän tuli ylioppilaaksi Porvoon lukiosta 1858, valmistui metsänhoitajaksi Evon metsäoppilaitoksesta 1861 ja työskenteli sitten Savijärven hoitoalueen aluemetsänhoitajana 1865–1869. Jo 30-vuotiaana hän kuitenkin toimi kauppiaana Joensuussa. Neppenström omisti myös kolmasosan Joensuussa toimineesta Haukipuron oluttehtaasta. Hän sai kauppaneuvoksen arvon 1892. Neppenström aloitti laivanvarustajana 1880-luvulla pienellä Valpas-laivalla joka hoiti Joensuun paikallislikennettä. Hän omisti yhdessä Cederbergien kanssa Pielisellä liikennöineen "Kullervo"-laivan ja vuonna 1891 hän oli mukana perustamassa "Pielisjärven Höyryvenhe Oy":tä, jolla oli oma "Ilmari"-niminen laiva. Muita Nepperströmin laivoja olivat 1893 hankittu lastihöyrylaiva "Suomi", joka liikennöi Joensuu-Pietari-linjalla, sekä Parviaisen kauppahuoneen kanssa omistettu "Ahti"-laiva, joka kulki aluksi Joensuusta Savonlinnaan ja sittemmin Viipuriin.


title: Frithiof Napoleon Neppenström

text: Neppeneströmin puoliso vuodesta 1867 oli Maria Christina Parviainen (1847-1898). Heidän poikansa kauppias Simon Arvid Neppenström rakennutti 1908 Joensuun Linnunlahdelle Pyhäselän rantaan puisen Vainoniemen jugendhuvilan, jonka suunnitteli arkkitehti Otto Wäinö Weckman (vuodesta 1906 Vartiovaara). Huvila on nykyisin entisöity ja Joensuun kaupungin omistuksessa.


title: Tatra T90

text: Tatra T90 oli Tatran valmistama henkilöauto, josta valmistettiin vain kaksi prototyyppiä vuonna 1935. Auto oli poikkeuksellinen, sillä se oli virtaviivaisista Tatroista ainoana etumoottorinen.


title: Tatra T90

text: Autossa oli sovellettu 1930-luvun Tatroille ominaista aerodynaamista muotoilua. Muista virtaviivaisista Tatroista poikkeavan T90:stä tekee kuitenkin sen etumoottorisuus. Ei tiedetä tarkkaan mihin segmenttiin auto oli tarkoitettu. On pidetty mahdollisena että se oli suunnattu vaihtoehdoiksi asiakaskunnalle joka vierasti T77:n takamoottorisuutta. Toisaalta se saattoi olla suunniteltu seuraajaksi vanhentuneelle T52:lle.


title: Tatra T90

text: Autossa oli eteen asennettu kahdella kannen yläpuolisella nokka-akselilla varustettu nelisylinterinen bokserimoottori, joka oli peräisin T82-sotilaskuorma-autosta. Siinä oli Magnetonin valmistama sähköinen sytytysjärjestelmä. Sähköjärjestelmä oli 12-volttinen.


title: Tatra T90

text: Moottori oli auton kokoon nähden alimitoitettu; auton huippunopeus oli vain 110 km/h, mikä oli jo 1930-luvulla alhainen tämän luokan autoissa. Joidenkin tietojen mukaan siihen oli ollut alun perin tarkoitus asentaa kuusisylinterinen bokserimoottori jonka suunnittelu olisi kuitenkin jostain syystä keskeytetty.


title: Tatra T90

text: Moottorin takana oli kuiva yksilevyinen kytkin, josta voima välittyi neliportaisen vaihteiston kautta heilurityyppisellä erillisjousituksella varustetulle taka-akselille. Akseli oli jousitettu poikittain asennetulla, puolielliptisellä lehtijousella. Myös edessä oli heiluriakseli, jonka jousituksena oli poikittain asennettu, puolielliptinen lehtijousi.


title: Tatra T90

text: Runkorakenteena oli keskusputkirunko. Jarruina oli hydraulisesti toimivat rumpujarrut. Seisontajarru oli mekaanisesti toimiva ja vaikutti takapyöriin.


title: Tatra T90

text: Valmistuneista kahdesta prototyypistä toinen on tallella Tatran museossa Kopřivnicessa. Toinen yksilö, jossa oli Sodomkan valmistama kori, lähetettiin Pariisin autonäyttelyyn 1935, johon sen jäljet päättyvät. Väitetään että auto olisi tämän jälkeen myyty.


title: Jan Jan

text: ”Jan Jan” oli sisarusduo Inga & Anushin esittämä Armenian edustuskappale vuoden 2009 Eurovision laulukilpailussa. Kappale sijoittui semifinaalissa viidenneksi 99 pisteellä ja finaalissa kymmenenneksi 92 pisteellä. Kappale on folk-tyylinen.


title: Ken Kelly

text: Ken W. Kelly (s. 1946) on yhdysvaltalainen taiteilija. Kelly on tehnyt töitä niin sarjakuva, kuin musiikkialalla. Taiteilija Frank Frazetta oli hänen opettajansa Kellyn uran alkuvaiheilla. Hän on piirtänyt sarjakuvista esimerkiksi "Conan barbaaria". Kansikuvitusta hän on tehnyt esimerkiksi Coheed and Cambrialle, Rainbowille, Kissille, Manowarille ja Alabama Thunderpussylle. Hän tekee myös maalauksia elokuvista, piirrosarjoista ja kirjoista. Kelly on myös maalannut norjalaisen Kiss-faniklubin, Kiss Army Norwayn tunnusmerkin.


title: Max Alexander

text: Max Alexander (s. 11. toukokuuta 1981 Camden, New Jersey) on yhdysvaltalainen nyrkkeilijä. Hän tuli tunnetuksi tosi-tv-kilpailusta "Contender – Haastaja".


title: Turo Flink

text: Turo Flink (27. huhtikuuta 1943 Varkaus – 17. joulukuuta 2012 Jämsä) oli suomalainen jalkapalloilija ja jalkapallovalmentaja.


title: Turo Flink

text: Laitahyökkääjänä pelannut Flink edusti urallaan mestaruussarjassa Kuopion Palloseuraa vuosina 1961–1966 ja Lahden Reipasta vuosina 1967–1970. Reippaan jälkeen hän pelasi vielä 2. divisioonan Jämsänkosken Ilveksessä vuosina 1971–1975. Flink voitti Suomen-mestaruuden Kuopion Palloseurassa 1966 sekä Reippaassa 1967 ja 1970. Kaikkiaan Flink pelasi kymmenen kauden aikana 133 pääsarjatason ottelua, joissa hän teki 21 maalia.


title: Turo Flink

text: Suomen maajoukkueessa Flink pelasi vuonna 1968 yhden maaottelun, jossa hän teki yhden maalin. Ottelu pelattiin Belgiaa vastaan. Vuonna 1963 hän pelasi sotilasmaaottelun Norjaa vastaan ja teki siinä yhden maalin, joka oli Suomen ainoa.


title: Turo Flink

text: Flink valmensi vuosina 1970–1981 Jämsänkosken Ilvestä kolmannessa ja toisessa divisioonassa. Vuosina 1982–1983 hän valmensi Äänekosken Huimaa ensimmäisessä divisioonassa. Flink valmensi myös Tampereen Ilvestä kaudet 1985–1986, jolloin Ilves saavutti SM-hopeaa. Vuosina 1987–1988 Flink valmensi Lahden Reipasta mestaruussarjassa. 1990-luvulla yhden syyskauden Flink valmensi Kontulan Urheilijoita 1. divisioonassa.


title: Turo Flink

text: Flink toimi SPL:n liittokouluttajana vuosina 1975–2006. Hän toimi samanaikaisesti Keski-Suomen piirin piirikouluttajana. Hän oli myös organisoimassa Lahden Reippaalle nappulatoimintaa. Flink työskenteli Jämsänkoskella voimistelunopettajana. Myös hänen veljensä Jarmo Flink on ollut jalkapalloilija.


title: Turo Flink

text: Flink kuoli 69-vuotiaana Jämsässä 17. joulukuuta 2012.


title: Seveso

text: Seveso on pieni kaupunki Pohjois-Italiassa Lombardiassa 21 kilometriä Milanosta pohjoiseen. Kaupungissa on 23 431 asukasta (31.12.2015). Kunnan halki virtaa Sevesojoki.


title: Seveso

text: Sevesossa tapahtui vuonna 1976 dioksiinimyrkkyonnettomuus, jossa ympäristöön pääsi suurin tunnettu määrä hyvin tappavaa dioksiinimyrkkyä TCDD:tä. Onnettomuudessa ei kuollut ihmisiä välittömästi, mutta eläimiä kuoli tuhansia ja sillä on ollut pitkäaikaisvaikutuksia.


title: Naperville

text: Naperville on kaupunki Illinois'n osavaltiossa Yhdysvalloissa. Se on osavaltion viidenneksi suurin kaupunki (143 661, 2009) väkiluvullaan.


title: Naperville

text: Kaupunki perustettiin vuonna 1831 kun Joseph Naper saapui alueelle. Vuonna 1890 se sai kaupungin oikeudet.


title: Naperville

text: Robert Zoellick, Evan Lysacek, Candace Parker, Doug Walker ja Anthony Parker ovat kotoisin kaupungista.


title: Vern Schuppan

text: Vernon "Vern" Schuppan (s. 19. maaliskuuta 1943) on entinen australialainen F1-kuljettaja.


title: Vern Schuppan

text: Schuppan osallistui kolmeentoista F1-osakilpailuun kausilla 1972, 1974–1975 ja 1977. Schuppanin debyyttikisaviikonloppu oli Belgian GP 1972, mutta hän ei startannut kilpailuun. Parhaimmillaan F1-uralla Schuppan sijoittui seitsemänneksi Saksan GP:ssä 1977.MM-pisteitä Schuppan ei saavuttanut. Schuppan hylättiin kaksi kertaa.


title: Vern Schuppan

text: Schuppan osallistui myös useisiin MM-sarjaan kuulumattomiin kilpailuihin. Hän voitti Macaon Grand Prix'n vuosina 1974 ja 1976. Indianapolis 500 -kilpailussa Schuppan ajoi viisi kertaa kausina 1976–1977, 1979 ja 1981–1982. Vuoden 1981 kilpailussa hän nousi sijoittui lopulta kolmanneksi.


title: Vern Schuppan

text: Schuppan osallistui useisiin kestävyysajoihin uransa aikana. Vuonna 1983 Le Mansin 24 tunnin ajoon, jonka hän voitti yhdessä Al Holbertin ja Hurley Halwoodin kanssa. Samana vuonna hän voitti All Japan Sports Prototype -sarjan mestaruuden.


title: Vern Schuppan

text: Schuppan modifioi katulaillisia urheiluautoja japanilaisella rahoituksella ja vuonna 1994 modifioitu Porsche 962 nimettiin Schuppan 962CR:ksi. Schuppan valittiin vuonna 2006 "Club International des Anchiens Pilotes de Grand Prix F1" -klubiin Monacossa.


title: Rudolf Schoeller

text: Rudolf Schoeller (27. huhtikuuta 1902 Düren, Nordrhein-Westfalen, Saksa – 7. maaliskuuta 1978 Grabs, Sankt Gallen, Sveitsi) oli sveitsiläinen F1-kuljettaja. Hän osallistui yhteen F1-osakilpailuun kaudella 1952, Saksan GP:hen. Hän keskeytti kilpailussa, eikä saavuttanut pisteitä. Schoeller oli Ecurie Espadonin jäsen.


title: Spirou Charleroi

text: Proximus Spirou (tunnetaan myös nimellä Spirou Charleroi) on belgialainen koripalloseura Charleroin kaupungista.


title: Spirou Charleroi

text: Vuonna 1989 perustettiin Spirou Monceau. Vuoden päästä perustamisesta Spirou Charleroi perustettiin seuran tilalle. Vuonna 1992 joukkue pääsi ensimmäisetä kertaa Belgian liigan pudotuspeleihin. Vuonna 1996 seura voitti ensimmäisen merkittävän mestaruuden, kun se voitti Belgian cupin. Myöhemmin samana kautena joukkue voitti Belgian mestaruuden, kun se voitti finaaleissa Base Oostenden. Vuonna 2003 joukkue muutti nykyiselle kotiareenalleen, Spiroudomeen. Kaudeksi 2009–2010 joukkue teki paluun Euroliigaan seitsemän kauden jälkeen.


title: Sebastian van Noyen

text: Sebastian van Noyen (k. 15. kesäkuuta 1557) oli hollantilainen linnoitus- ja sotilasarkkitehti.


title: Sebastian van Noyen

text: Pyhän saksalais-roomalaisen keisarikunnan keisari Kaarle V ja Ranskan kuningas Henrik II kävivät sotaa 1550-luvulla. Ranskan armeija tuhosi vanhanaikaiset linnakkeet Hainaut’n ja Liègen alueelta Belgiasta. Kaarle V määräsi rakennettavaksi uusia. Sebastian van Noyen rakensi uudenaikaisen bastionijärjestelmän tyyppisen linnakkeen, jolle Kaarle V antoi nimen Philippeville poikansa, Espanjan kuninkaan Filip II:n mukaan. Philippevillen linnakkeen ympärille rakentui aikaa myöten pikkukaupunki.


title: Laurent Kerusore

text: Laurent Kerusore (s. 25. kesäkuuta 1974 Nantes) on ranskalainen näyttelijä, joka tunnetaan roolistaan Thomas Lenoirina saippuasarjassa "Mistralin tuulet". Kerusore on esiintynyt sarjassa vuodesta 2005 lähtien.


title: Germán Sánchez

text: Germán Sánchez (s. 4. kesäkuuta 1989 Alicante) on espanjalainen autourheilija. Hän aloitti uransa 16-vuotiaana Espanjan F3-mestaruussarjassa vuonna 2006. Hän voitti Copa de Espana luokan mestaruuden ja sijoittui 13:nneksi pääsarjassa. Hän jatkoi sarjassa vuosina 2007–2008 voittaen pääsarjan mestaruuden vuonna 2008. Vuonna 2009 Sánchez kilpaili Formula 2 -luokassa saavuttaen vain kaksi pistettä sijoittuen sijalle 24. Kauden jälkeen Sánchez ilmoitti vetäytyvänsä autourheilusta toistaiseksi.


title: Madeiranviistäjä

text: Madeiranviistäjä ("Pterodroma madeira") on keskikokoinen ulappalintujen lahkoon kuuluva erittäin uhanalainen avomerilintu.


title: Madeiranviistäjä

text: Linnun pituus on 32–34 senttimetriä ja siivenkärkien väli 80–86 cm. Lähes kokotumma siiven alapinta. Linnun yläpuoli on harmaa ja siinä on tumma W-kuvio. Pitkä, melko terävä pyrstö on päältä yksivärisen vaaleanharmaa ja alapuolelta valkoinen. Rinnansivut ovat heikosti harmaakuvioiset, mikä on hyvä ero samannäköiseen harhailijaan Vyöviistäjään ("Pterodroma mollis"), jonka rintavyö on ehjä.


title: Madeiranviistäjä

text: Lähes täysin samanlaista kapverdenviistäjää ("Pterodroma feae") hieman pienempi ja sirompi, sen nokka on hennompi ja päälaki vaaleampi. Lajit eivät kuitenkaan ole erotettavissa toisistaan maastossa.


title: Madeiranviistäjä

text: Pesii Madeiran pääsaarella loppukeväästä kesään. Pesimäpaikkoja tunnetaan vain kuusi ja ne sijaitsevat sisämaan vuoristojen kalliohalkeamissa tai lintujen itse kaivamissa pesäonkaloissa kasvillisuuden suojissa noin 1 650 metrin korkeudessa. Pesivien parien määräksi on arvioitu 65–80. Pesivät linnut palaavat maalis-huhtikuun taitteessa takaisin pesimäpaikoilleen ja munivat ainokaisen munansa toukokuun puolestavälistä kesäkuun alkuun. Nuori lintu opettelee lentämään lokakuussa. Pesimämenestys on parantunut huomattavasti sitten 1980-luvun ja nykyään lajin kanta on vakaa.


title: Madeiranviistäjä

text: Muualta Madeiralta ja Porto Santon saarelta on löydetty subfossiilisia jäänteitä, mitkä viittaavat siihen, että laji on aikaisemmin ollut laajemmalle levinnyt. Lajin esiintymisestä pesimäajan ulkopuolella tiedetään vain hyvin vähän.


title: Madeiranviistäjä

text: Ruokavalio koostuu luultavasti pienistä mustekaloista ja kaloista.


title: Madeiranviistäjä

text: Lajin pahin uhka on munia ja poikasia syövät mustarotat ("Rattus rattus"), sekä hautovia emoja saalistavat kissat. Myös lisääntyvä määrä öisin vierailevia turisteja voivat olla häiriöksi pesinnälle, tätä kuitenkin valvovat viranomaiset. Ennen paimenet keräsivät poikasia ravinnoksi ja munakeräilijät munia.


title: Madeiranviistäjä

text: Lajin ainoaa pesimisaluetta uhkaa tutka-asema, jota Nato rakennuttaa lähestölle vuodesta 2009 alkaen.


title: Madeiranviistäjä

text: Onnistunut saalistajien kontrollointi ja tutkimustyö ovat jatkuneet vuodesta 1986 lähtien ja se on nostanut poikastuottoa. Vuonna 2001 suojeluohjelma laajentui, kun Euroopan unionin LIFE-projekti antoi rahoitusta, joka mahdollisti muun muassa 300 hehtaarin kokoisen maa-alueen ostamisen tärkeimmän pesimisalueen ympäriltä. Laji on suojeltu Portugalin laissa ja sen pesimäalueet on suojeltu EU:n Special Protection Areana, sekä ne kuuluvat Madeiran luonnonpuisto Parque Natural da Madeiraan.


title: Madeiranviistäjä

text: Pesimisalueilta on poistettu laiduntava karja ja ekosysteemi on palautunut hyvin, tosin madeiranviistäjä pesii edelleen ainoastaan kielekkeillä, jonne karja ei edes pääse.


title: Beat It

text:
Beat It on Michael Jacksonin kolmas single albumilta "Thriller". Kappaleella kuullaan Eddie Van Halenin kitarasoolo.
CD side:
DVD side:


title: Michael Steele

text: Michael Stephen Steele (s. 19. lokakuuta 1958) on yhdysvaltalainen poliitikko, joka toimi vuosina 2009–2011 Yhdysvaltain republikaanisen puolueen puheenjohtajana. Hän oli ensimmäinen afroamerikkalainen republikaanien puheenjohtaja. Hän on toiminut urallaan myös muun muassa Marylandin varakuvernöörinä vuosina 2003–2007 ja republikaanisen GOPAC-järjestön johtajana vuosina 2007–2009.


title: Michael Steele

text: Steele syntyi Andrewsin lentotukikohdassa Marylandissä ja hänet adoptoitiin lapsena. Alkoholisoitunut isä kuoli vuonna 1962 ja äiti elätti pojan ja tämän sisaren yksinhuoltajana pienellä pesulatyöntekijän palkalla, kunnes meni uudestaan naimisiin. Perhe oli syvästi katolinen. Steele opiskeli kansainvälistä politiikkaa Johns Hopkinsin yliopistossa ja lakia Georgetownin yliopistossa. Valmistuttuaan vuonna 1991 hän pääsi töihin washingtonilaiseen asianajotoimistoon. Myöhemmin hän perusti oman yrityksensä, Steele Groupin.


title: Michael Steele

text: Steele aloitti poliittisen uransa 1990-luvulla ja toimi paikallistason luottamustehtävissä omassa piirikunnassaan. Vuonna 2000 hänet valittiin Marylandin republikaanien puheenjohtajaksi ja vuonna 2003 Marylandin varakuvernööriksi. Vuonna 2006 hän pyrki senaattiin, mutta hävisi vastaehdokkaalleen, demokraattien Ben Cardinille.


title: Michael Steele

text: Steele on naimisissa ja hänellä on kaksi poikaa.


title: Rocky Anderson

text: Ross C. "Rocky" Anderson (s. 9. syyskuuta 1951 Logan, Utah) on yhdysvaltalainen demokraattisen puolueen poliitikko. Hän on varsinaiselta ammatiltaan lakimies. Hän valmistui Ogden High Schoolista sekä Utahin ja George Washingtonin yliopistoista.


title: Rocky Anderson

text: Anderson oli kaksi kautta (2000–2008) Salt Lake Cityn pormestarina. Hän on myös entinen kongressiehdokas. Hän on pitänyt George W. Bushia maan historian vaarallisimpana presidenttinä ja sotarikollisena. Hän on puhunut seksuaalivähemmistöjen oikeuksien puolesta. Hänen seuraajakseen pormestarina astui Ralph Becker.


title: Jyväskylän Energia

text: Jyväskylän Energia (JE) on Jyväskylän kaupungin omistama energiayhtiö. Kaupunki perusti vuonna 1902 Sähkölaitoksen, joka tuotti sähköä höyryvoimalla. Kaukolämmön tuotanto aloitettiin vuonna 1960. Vuonna 1980 se muutettiin Energialaitos-nimiseksi liikelaitokseksi. Vuonna 1997 laitos muuttui nykyisen nimiseksi osakeyhtiöksi.


title: Jyväskylän Energia

text:
Yhtiö omistaa Jyväskylän Energiantuotanto Oy:n (JYT). JYT omistaa Rauhalahden ja Savelan voimalaitokset.
Jyväskylän Energia on pääomistaja Jyväskylän Voima Oy:ssä, joka rakensi Keljonlahden voimalaitoksen. Jyväskylän Energialla on myös alueellisia lämpölaitoksia eri puolilla Jyväskylää:
Vuonna 2008 yhtiö käytti polttoaineita 2200 GWh, josta turvetta 1110, puuta 730, hiiltä 190 ja öljyä 170 GWh. Yhtiö arvioi turpeen käytön nousevan Keljonlahden voimalan valmistuttua 2100-3500 ja puun 900-1500 GWh:iin nostaen kokonaiskulutuksen 3000-5000 GWh:iin. Yhtiön vuoden 2008 raportin mukaan hiilidioksidipäästöjä syntyi 310 tonnia gigawattituntia kohti. Jyväskylän Energian sähköstä kaksi kolmasosaa on tuotettu Rauhalahdessa ja loput ostettu. Yhtiön tavoitteena on luopua sähkön ostamisesta sekä ulkomaisten polttoaineiden käyttämisestä.


title: Jyväskylän Energia

text:
Uusimmat tuotantoluvut löytyvät Jyväskylän Energian kotisivuilta Yhteiskuntavastuuraporteista. Vuoden 2011 myynnin pääluvut ovat seuraavat:
Jyväskylän Energia huolehtii myös Jyväskylän vesihuollosta. Yhtiö on myös osakkaana tuulivoimaa tuottavassa Hyötytuuli Oy:ssä. Vuodesta 2019 alkaen Jyväskylän energia on osakkaana myös Väre Energia Oy:ssä.


title: Jyväskylän Energia

text: Talouselämä-lehden tulosvertailussa 2013 Jyväskylän Energia sai 20 suuresta energiayhtiöstä huonoimman arvosanan. Asteikolla 4–10 sen arvosanaksi tuli 4,6. Yhtiö pääsi tällöin 195 miljoonan euron liikevaihtoon, missä oli vähennystä neljä prosenttia. Nettotulos oli miinuksella 16 miljoonaa euroa. Sijoitetun pääoman tuotto oli vain yksi prosentti. Omavaraisuusaste oli 15 prosenttia, kun hyvänä lukuna pidetään 40 prosenttia.


title: Jorge Garbajosa

text: Jorge Garbajosa Chaparro (s. 19. joulukuuta 1977 Torrejón de Ardoz, Madridin maakunta) on espanjalainen aktiiviuransa lopettanut koripalloilija.


title: Jorge Garbajosa

text: Garbajosa aloitti pelaamisen TAU Cerámican nuorissa, joista hän nousi edustusjoukkueeseen kaudella 1995–1996. Hän pelasi joukkueessa neljä kautta ennen kuin siirtyi Benetton Trevisoon. Hän voitti joukkueessa kaksi Italian-mestaruutta ja kaudella 2002–2003 Garbajosa nimettiin Euroliigan ykkötähdisöön. Kahden kauden jälkeen Benettonissa Garbajosa siirtyi Unicaja Málagaan, jonka paidassa hän voitti Espanjan-mestaruuden kaudella 2005–2005. Málagan paidassa hänet palkittiin myös Mister Europa -palkinnolla vuonna 2006.


title: Jorge Garbajosa

text: Samana vuonna Garbajosa siirtyi NBA:han, kun hän teki Toronto Raptorsin kanssa sopimuksen. Hän ehti pelata 67 runkosarjapeliä ennen kuin kärsi pahan loukkaantumisen, joka piti hänet loppukauden sivussa. Kaudella 2006–2007 Garbajosa valittiin yhdessä joukkuetoverinsa Andrea Bargnanin kanssa NBA:n tulokasjoukkueeseen. Kaudella 2007–2008 Garbajosa ehti pelata seitsemän ottelua ennen kuin hänet jouduttiin leikkaamaan. Kauden jälkeen Raptors osti hänen sopimuksensa ja vapautti Garbajosan.


title: Jorge Garbajosa

text: NBA-uransa jälkeen Garbajosa siirtyi venäläisseura Himkiin kaksivuotisella sopimuksella. Kaudella 2008–2009 Garbajosa johdatti joukkueensa aina ULEB Eurocupin finaaliin, jossa se hävisi Lietuvos Rytasille.


title: Jorge Garbajosa

text: Himki ja Garbajosa purkivat sopimuksensa vuoden etuajassa. Elokuussa 2009 hän palasi kotimaahansa ja liittyi Real Madridin riveihin kaksivuotisella sopimuksella. Garbajosa edusti seuraa maaliskuuhun 2011 asti, jolloin hän palasi Unicaja Málagaan. Kesällä 2012 hän ilmoitti lopettavansa ammattilaiskoripalloilun. Hän siirtyi kuitenkin Espanjan koripalloliiton palvelukseen.


title: State Farm Arena

text: State Farm Arena on sisätila-areena Atlantassa, Georgiassa. Se on NBA:ssa pelaavan Atlanta Hawksin kotihalli.


title: State Farm Arena

text: Philips Arena avattiin vuonna 1999 paikalla, jolla vuoteen 1997 asti oli Omni Coliseum. Sen ympäristössä sijaitsevat myös muun muassa CNN:n päämaja CNN Center, Georgia World Congress Center ja Georgia Dome -stadion.


title: Battle Hymns MMXI

text: Battle Hymns MMXI on yhdysvaltalaisen metalliyhtye Manowarin yhdestoista studioalbumi, joka julkaistiin marraskuussa 2010. Albumin on tuottanut yhtyeen bassokitaristi Joey DeMaio. Kyseessä on debyyttialbumin Battle Hymns (1982) uudelleen äänitetty versio.


title: Battle Hymns MMXI

text: Albumin kansikuvan on toteuttanut Jan "Örkki" Yrlund.


I Wanna Dance with Somebody (Who Loves Me) on Whitney Houstonin vuonna 1987 julkaistu kappale, joka julkaistiin hänen toisella studioalbumillaan, Whitney. Kappale julkaistiin myös singlenä ja siitä tehtiin musiikkivideo. Single nousi Suomen virallisen listan ensimmäiselle sijalle. Kappale palkittiin Grammy-palkinnolla.


title: Transformers Animated: The Game

text: Transformers Animated: The Game on vuoden 2008 lokakuussa julkaistu videopeli, joka perustuu televisiosarjaan "". Se julkaistiin vain Nintendo DS:lle.


title: Transformers Animated: The Game

text: Tarina keskittyy televisiosarjan alkujaksoihin, kun pelin ensimmäisellä puoliskolla pelaajan täytyy taistella vihamielisiksi tulleita arobotteja vastaan Sumdacin tehtaalla. Toisella puoliskolla Autobotit seuraavat Megatronia avaruussillan läpi Cybertroniin


title: Hevossiittola

text: Hevossiittola on hevostalli, jossa kasvatetaan ja jalostetaan hevosia. Useimmat siittolat keinosiementävät hevosiaan, mutta keinosiemennys ei aina onnistu yhtä hyvin kuin astutus. Hevossiittoloissa saattaa olla jopa 50 hevosta, joissaín enemmänkin. Varsat kasvatetaan täysi-ikäisiksi, ja sitten ne joko myydään, tai ne jäävät kotitallilleen. Useimmat siittoloiden omistajat haluavat syystä tai toisesta myydä varsan. Tammavarsoja ei aina myydä, koska niitä käytetään varsoittamiseen. Joskus oriitkin jäävät kotitallilleen, jotta niillä voitaisiin astuttaa siittolan tammoja. Eräät siittolat kasvattavat vain tiettyä hevosrotua. Siittoloissa voi myös olla hevosia lainassa. Lähes kaikki siittolat perustetaan tietyn rodun jalostumista varten. Eräät siittolat myyvät hevosten lisäksi myös muun muassa hevostarvikkeita ja hevosten rehua.


title: Ty Detmer

text: Ty Hubert Detmer (s. 30. lokakuuta 1967 San Marcos, Teksas) on yhdysvaltalainen entinen amerikkalaisen jalkapallon pelaaja. Hän pelasi yliopistotasolla Brigham Youngin yliopistolla ja sai vuonna 1990 Heisman Trophyn. Hän sai NFL-varauksen vuonna 1992 ja aloitti NFL-uransa Green Bay Packers -seurassa.


title: Ty Detmer

text: Detmer pelasi eri NFL-seuroissa pelinrakentajana vuoteen 2005 saakka. Hän on kääntynyt mormoniksi.


title: Pyhän Marian katedraali (Austin)

text: Pyhän Marian katedraali () on roomalaiskatolinen katedraali Austinissa Texasissa Yhdysvalloissa, joka liitettiin National Register of Historic Places -rekisteriin vuonna 1973. Sen rakentaminen aloitettiin vuonna 1872.


title: Kansallissymboli

text: Kansallissymboleita ovat esimerkiksi kansallislippu, vaakuna, kansallislaulu ja kansallispäivä. Niiden tehtävänä on korostaa valtion omaleimaisuutta ja eroavaisuutta muihin valtioihin, sekä luoda kansalaisilleen yhdenkuuluvuuden tunnetta yhteisin symbolein. Vanhimmat kansalliset symbolit ovat vaakuna, lippu ja kunniamerkit, niiden rinnalle ovat myöhemmin tulleet muut valtiolliset tunnusmerkit, kuten erilaiset kansalliskasvit ja -eläimet. Valtionpäämies on maansa korkein edustaja ja näin elävä kansallinen symboli.


title: Apgar-pisteet

text: Apgar-pisteet kehitti vuonna 1952 yhdysvaltalainen lääkäri Virginia Apgar menetelmäksi, jolla voidaan arvioida vastasyntyneen kunto heti syntymän jälkeen minuutin, viiden minuutin ja 10–15 minuutin iässä. Kustakin ominaisuudesta, ärtyvyydestä, sydämen sykkeestä, hengityksestä, lihasjänteydestä ja väristä, annetaan 0–2 pistettä, ja enimmäismäärä on 10, jolloin vastasyntynyt on erinomaisessa kunnossa joko jo heti syntymän jälkeen tai tavallisimmin 10 minuutin kuluttua.


title: Yövieras (kappale)

text: Yövieras on Arja Korisevan ensimmäinen single marraskuussa 2009 julkaistulta albumilta Minä taistelen. Se julkaistiin radiosoittoon 25. kesäkuuta 2009.


title: Yövieras (kappale)

text: Kappaleen on säveltänyt Nylon Beat ja Gimmel -yhtyeiden säveltäjänä tutuksi tullut Risto Asikainen, ja sanoituksen Asikainen on tehnyt yhteistyössä Ile Vainion kanssa. Kappaleen nimi oli alun perin ”Yövaras”, mutta se muutettiin ”Yövieraaksi”.


title: Yövieras (kappale)

text: ”Yövieras” nousi avausviikollaan Radio Suomen viidenneksi soitetuimmaksi kappaleeksi ja paikallisradioiden kahdenkymmenen soitetuimman kappaleen listalle se nousi viikolla 31. Radio Suomen soitetuimpien kappaleiden listalla ”Yövieras” pysyi kymmenen viikkoa ja paikallisradioiden TOP 20 -listalla seitsemän viikkoa.


title: Yövieras (kappale)

text: Yövieras on julkaistu Hittiparaati 13 sekä Iskelmän 20 radiohittiä, vol 11 -kokoelmalevyillä.


title: Chico Xavier

text: Francisco ”Chico” de Paula Cândido Xavier (2. huhtikuuta 1910 – 30. kesäkuuta 2002) oli brasilialainen meedio. Hän tuli tunnetuksi muun muassa automaattikirjoituksesta. Hän esimerkiksi kirjoitti lukuisia runoja, jotka hänen sanotaan ottaneen vastaan kuolleilta brasilialaisilta runoilijoilta. Hän myös ennakoi kuolevansa juhlapäivänä. Lopulta hän menehtyikin sydänvaivoihin samana päivänä, kun Brasilian jalkapallomaajoukkue voitti maailmanmestaruuden.


title: Chico Xavier

text: Minasgeraisilainen Xavier näki lapsena näkyjä ja kuuli ääniä. Hänen ajateltiin olevan paholaisen riivaama, ja papin apua kokeiltiinkin. Yliluonnolliset kokemukset kuitenkin jatkuivat. Xavier alkoi tutkia Allan Kardec’n opetuksia ja päätti omistaa elämänsä työlle meediona. Hän kirjoitti lukuisia teoksia. Enemmistö niistä käsittelee hengellisiä aiheita, mutta Xavier julkaisi myös muita teoksia, jotka hän väitetysti sai henkimaailmasta. Kirjoja on myyty arvioidut 25 miljoonaa kappaletta.


title: Chico Xavier

text: Xavier oli vuosina 1981 ja 1982 ehdolla Nobelin rauhanpalkinnon saajaksi. Yli 10 miljoonaa brasilialaista oli allekirjoittanut vetoomuksen Xavierin ehdokkuuden harkitsemisen puolesta.


title: Chico Xavier

text: Xavier nousi keskeiseksi hahmoksi maansa laajoissa spiritistisissä piireissä. Hänen henkioppaansa nimi oli Emmanuel. Arvostelijat pitivät häntä epileptikkona, mutta hänen lääkärinsä kiisti väitteen. Vuonna 1979 Xavier väitetysti sai yliluonnollisin keinoin todistuksen murhan uhrilta. Todistus hyväksyttiin oikeudessa, ja sen pohjalta alun perin murhaajana pidetty henkilö vapautettiin. Murhan todellinen tekijä paljastui.


title: Kiss Alive/35 World Tour

text: KISS Alive 35/World Tour on Kiss-yhtyeen 28.kiertue. Kiertue on yhtyeen läpimurtolevyn, "Alive!"n juhlakiertue. Kiertueella soitettiin levy alusta loppuun, ja se oli show’n virallinen runko. Kiertueen aikana yhtyeellä oli yllään "Destroyer"-kiertueen aikaisista puvuista modifioidut esiintymisasut, jollaisia yhtye käytti myös Psycho Circus- ja Farewell Tour -kiertueilla 1998-2002. Yhtye konsertoi kiertueella myös ensimmäistä kertaa Euroopassa sitten vuosien 1998-1999 välisen Psycho Circus-kiertueen, ja esiintyi myös kahdesti Helsingin Hartwall Areenalla. Kiertueella yhtyeen kokoonpanoon kuuluivat Paul Stanley (rytmikitara/laulu), Gene Simmons (bassokitara/laulu), Tommy Thayer (soolokitara/laulu) ja Eric Singer (rummut/laulu). Kiertue alkoi Melbourne Grand Pix Circuit-tapahtumasta Australiassa, jossa yhtye tapasi myös F1-maailmanmestari Kimi Räikkösen."The Who - Won't Let Fooled Again" (Intro)